Γ. Η κρίση τις έσχατες ημέρες | Εκκλησία του Παντοδύναμου Θεού\nΓ. Η κρίση τις έσχατες ημέρες\nΚαθημερινά λόγια του Θεού Απόσπασμα 77\nΠροτού λυτρωθεί ο άνθρωπος, πολλά από τα δηλητήρια του Σατανά είχαν ήδη φυτευτεί μέσα του και, μετά από χιλιάδες έτη διαφθοράς από τον Σατανά, έχει μέσα του μια καθιερωμένη φύση που αντιστέκεται στον Θεό. Επομένως, όταν λυτρωθεί ο άνθρωπος, αυτό δεν είναι τίποτα περισσότερο από λύτρωση κατά την οποία ο άνθρωπος αγοράζεται έναντι υψηλού τιμήματος, αλλά η δηλητηριώδης φύση μέσα του δεν έχει εξαλειφθεί. Ο άνθρωπος, που είναι τόσο μιαρός, πρέπει να υποβληθεί σε αλλαγή προτού γίνει άξιος να υπηρετήσει τον Θεό. Μέσω αυτού του έργου της κρίσης και της παίδευσης, ο άνθρωπος θα καταφέρει να γνωρίσει πλήρως την ακάθαρτη και διεφθαρμένη ουσία μέσα του και θα μπορέσει να αλλάξει εντελώς και να γίνει καθαρός. Μόνο κατ’ αυτόν τον τρόπο μπορεί ο άνθρωπος να αξιωθεί να επιστρέψει ενώπιον του θρόνου του Θεού. Όλο το έργο που επιτελείται σήμερα έχει σκοπό να γίνει ο άνθρωπος καθαρός και να αλλάξει. Μέσω της κρίσης και της παίδευσης του λόγου, και μέσω του εξευγενισμού, ο άνθρωπος μπορεί να αποβάλει τη διαφθορά του και να γίνει αγνός. Αντί να θεωρηθεί πως αυτό το στάδιο του έργου είναι εκείνο της σωτηρίας, θα ήταν πιο κατάλληλο να ειπωθεί ότι είναι το έργο του εξαγνισμού. Στην πραγματικότητα, αυτό είναι το στάδιο της κατάκτησης, καθώς και το δεύτερο στάδιο του έργου της σωτηρίας. Ο άνθρωπος φτάνει στο σημείο να κερδηθεί από τον Θεό μέσω της κρίσης και της παίδευσης του λόγου, και όλες οι ακαθαρσίες, οι αντιλήψεις, τα κίνητρα και οι προσωπικές φιλοδοξίες μέσα στην καρδιά του ανθρώπου αποκαλύπτονται πλήρως μέσω της χρήσης του λόγου ο οποίος εξευγενίζει, κρίνει και αποκαλύπτει. Αν και ο άνθρωπος μπορεί να έχει λυτρωθεί και να έχει συγχωρεθεί για τις αμαρτίες του, αυτό μπορεί να οφείλεται μόνο στο ότι ο Θεός δεν ενθυμείται τις παραβάσεις του ανθρώπου και δεν φέρεται στον άνθρωπο σύμφωνα με τις παραβάσεις του. Ωστόσο, όταν ο άνθρωπος, ο οποίος ζει σε ένα σώμα από σάρκα, δεν έχει απελευθερωθεί από την αμαρτία, μπορεί μόνο να συνεχίσει να αμαρτάνει, αποκαλύπτοντας ασταμάτητα τη διεφθαρμένη σατανική διάθεσή του. Αυτή είναι η ζωή που διάγει ο άνθρωπος —ένας ατελείωτος κύκλος αμαρτίας και συγχώρεσης. Η πλειονότητα των ανθρώπων αμαρτάνει την ημέρα, κι απλώς εξομολογείται το βράδυ. Έτσι, παρόλο που η προσφορά περί αμαρτίας είναι αενάως αποτελεσματική για τον άνθρωπο, δεν θα μπορέσει να σώσει τον άνθρωπο από την αμαρτία. Έχει ολοκληρωθεί μόνο το ήμισυ του έργου της σωτηρίας, γιατί ο άνθρωπος εξακολουθεί να έχει διεφθαρμένη διάθεση. Για παράδειγμα, όταν οι άνθρωποι αντιλήφθηκαν ότι ήταν απόγονοι του Μωάβ, εξέφρασαν παράπονα, έπαψαν να επιδιώκουν τη ζωή και έγιναν τελείως αρνητικοί. Αυτό δεν καταδεικνύει ότι η ανθρωπότητα δεν είναι ακόμα σε θέση να υποταχθεί ολοκληρωτικά στο κράτος του Θεού; Αυτή δεν είναι επακριβώς η διεφθαρμένη σατανική διάθεσή της; Όταν δεν υποβαλλόσουν σε παίδευση, ύψωνες τα χέρια σου πιο ψηλά από όλους τους άλλους, πιο ψηλά ακόμα κι από του Ιησού. Και φώναζες με δυνατή φωνή: «Να γίνω αγαπητός υιός του Θεού! Να γίνω οικείος του Θεού! Θα προτιμούσαμε να πεθάνουμε παρά να προσκυνήσουμε τον Σατανά! Επαναστατούμε εναντίον του παλαιού Σατανά! Επαναστατούμε εναντίον του μεγάλου κόκκινου δράκοντα! Είθε ο μεγάλος κόκκινος δράκοντας να χάσει τελείως την εξουσία! Είθε ο Θεός να μας καταστήσει ολοκληρωμένους!» Οι κραυγές σου ήταν πιο δυνατές από όλων των άλλων. Αλλά τότε ήρθε ο καιρός της παίδευσης και, για άλλη μια φορά, αποκαλύφθηκε η διεφθαρμένη διάθεση των ανθρώπων. Τότε οι κραυγές τους έσβησαν και η αποφασιστικότητά τους χάθηκε. Αυτή είναι η διαφθορά του ανθρώπου· είναι πιο βαθιά εδραιωμένη από την αμαρτία, είναι κάτι που φύτεψε ο Σατανάς και είναι βαθιά ριζωμένη μέσα στον άνθρωπο. Δεν είναι εύκολο να αντιληφθεί ο άνθρωπος τις αμαρτίες του· δεν είναι σε θέση να αναγνωρίσει τη βαθιά ριζωμένη φύση του και πρέπει να στηριχθεί στην κρίση του λόγου για να επιτύχει αυτό το αποτέλεσμα. Μόνο έτσι μπορεί ο άνθρωπος να αλλάξει σταδιακά από εκείνο το σημείο κι έπειτα.\nΚαθημερινά λόγια του Θεού Απόσπασμα 78\nΌσον αφορά τη λέξη «κρίση», θα αναλογιστείτε τα λόγια που πρόφερε παντού ο Ιεχωβά και τα λόγια επιπλήξεως που απηύθυνε ο Ιησούς στους Φαρισαίους. Παρ’ όλη τη δριμύτητά τους, αυτά τα λόγια δεν είναι η κρίση του Θεού για τον άνθρωπο, είναι μόνο λόγια που είπε ο Θεός σε διάφορα περιβάλλοντα, δηλαδή σε διαφορετικά σκηνικά· αυτά τα λόγια διαφέρουν από εκείνα που πρόφερε ο Χριστός καθώς κρίνει τον άνθρωπο τις έσχατες ημέρες. Τις έσχατες ημέρες, ο Χριστός χρησιμοποιεί μια ποικιλία από αλήθειες για να διδάξει τον άνθρωπο, να εκθέσει την ουσία του ανθρώπου και να αναλύσει τα λόγια και τις πράξεις του. Αυτά τα λόγια εμπεριέχουν διάφορες αλήθειες, όπως το καθήκον του ανθρώπου, πώς θα πρέπει να υπακούει τον Θεό, πώς θα πρέπει να είναι πιστός σ’ Εκείνον, πώς οφείλει να βιώνει την κανονική ανθρώπινη φύση, καθώς και τη σοφία και τη διάθεση του Θεού, και ούτω καθεξής. Όλα αυτά τα λόγια απευθύνονται στην ουσία του ανθρώπου και στη διεφθαρμένη διάθεσή του. Συγκεκριμένα, αυτά τα λόγια που εκθέτουν το πώς ο άνθρωπος αποστρέφεται τον Θεό, λέγονται σε σχέση με το πώς ο άνθρωπος αποτελεί ενσάρκωση του Σατανά και μια εχθρική δύναμη απέναντι στον Θεό. Αναλαμβάνοντας το έργο της κρίσης Του, ο Θεός δεν καθιστά απλώς σαφή τη φύση του ανθρώπου με λίγα μόνο λόγια· εκθέτει, αντιμετωπίζει και κλαδεύει μακροπρόθεσμα. Αυτές οι μέθοδοι έκθεσης, αντιμετώπισης και κλαδέματος δεν μπορούν να αντικατασταθούν με συνηθισμένα λόγια, αλλά με την αλήθεια, την οποία ο άνθρωπος δεν κατέχει καθόλου. Μονάχα τέτοιου είδους μέθοδοι θεωρούνται ως κρίση· μόνο μέσω μιας τέτοιας κρίσης μπορεί ο άνθρωπος να υποταχθεί και να πειστεί πλήρως να είναι υποταγμένος στον Θεό και, επιπλέον, να αποκτήσει αληθινή γνώση του Θεού. Αυτό που αποφέρει το έργο της κρίσης είναι η κατανόηση του ανθρώπου για το αληθινό πρόσωπο του Θεού και για την αλήθεια σχετικά με τη δική του παρακοή. Το έργο της κρίσης δίνει τη δυνατότητα στον άνθρωπο να κατανοήσει μεγάλο μέρος από το θέλημα του Θεού, τον σκοπό του έργου του Θεού, και τα μυστήρια που παραμένουν ακατανόητα γι’ αυτόν. Επίσης, δίνει τη δυνατότητα στον άνθρωπο να αναγνωρίσει και να μάθει τη διεφθαρμένη ουσία του και τις ρίζες της διαφθοράς του, καθώς επίσης και να ανακαλύψει την ασχήμια του. Αυτές οι επιδράσεις προκαλούνται από το έργο της κρίσης, διότι η ουσία αυτού του έργου είναι στην πραγματικότητα το έργο του ανοίγματος της αλήθειας, της οδού και της ζωής του Θεού σε όλους όσοι πιστεύουν σ’ Εκείνον. Αυτό το έργο είναι το έργο της κρίσης που επιτελεί ο Θεός. Εάν δεν δίνεις την πρέπουσα σημασία σε αυτές τις αλήθειες και συνεχώς σκέφτεσαι να τις αποφύγεις ή προσπαθείς να βρεις έναν νέο τρόπο να ξεφύγεις από αυτές, τότε λέω πως είσαι ένας αμαρτωλός που έχει διαπράξει βαριά αδικήματα. Εάν έχεις πίστη στον Θεό, όμως δεν αναζητάς την αλήθεια ή το θέλημά Του, ούτε αγαπάς την οδό που σε φέρνει πιο κοντά σ’ Εκείνον, τότε λέω πως είσαι κάποιος που προσπαθεί να ξεφύγει από την κρίση, και πως είσαι μια μαριονέτα και ένας προδότης που προσπαθεί να δραπετεύσει μακριά από τον μεγάλο λευκό θρόνο. Ο Θεός δεν θα χαριστεί σε κανέναν από αυτούς τους επαναστάτες που διαφεύγουν από το βλέμμα Του. Τέτοιοι άνθρωποι θα λάβουν ακόμα πιο αυστηρή τιμωρία. Εκείνοι που έρχονται ενώπιον του Θεού ώστε να κριθούν, και επιπλέον έχουν εξαγνιστεί, θα ζήσουν για πάντα στη βασιλεία Του. Φυσικά, αυτό είναι κάτι μελλοντικό.\nΚαθημερινά λόγια του Θεού Απόσπασμα 79\nΚαθημερινά λόγια του Θεού Απόσπασμα 80\nΚαθημερινά λόγια του Θεού Απόσπασμα 81\nΟ Θεός δεν αντιγράφει το έργο σε καμία εποχή. Εφόσον έχουν καταφτάσει οι έσχατες ημέρες, Εκείνος θα επιτελέσει το έργο που επιτελεί κατά τις έσχατες ημέρες και θα αποκαλύψει ολόκληρη τη διάθεση που έχει κατά τις έσχατες ημέρες. Όσον αφορά τις έσχατες ημέρες, αναφέρονται σε μια ξεχωριστή εποχή, σε μια εποχή στην οποία ο Ιησούς είπε ότι σίγουρα θα αντιμετωπίσετε καταστροφές, όπως και σεισμούς, λιμούς και επιδημίες, γεγονός που θα αποδείξει ότι πρόκειται για μια νέα εποχή και ότι δεν είναι πια η παλαιά Εποχή της Χάριτος. Αν υποτεθεί, όπως λένε οι άνθρωποι, ότι ο Θεός είναι πάντα αμετάβλητος, ότι η διάθεσή Του είναι πάντα συμπονετική και στοργική, ότι Εκείνος αγαπά τον άνθρωπο όπως αγαπά τον εαυτό Του, ότι προσφέρει σωτηρία σε κάθε άνθρωπο και ότι ποτέ δεν μισεί τον άνθρωπο, θα μπορούσε να φτάσει ποτέ το έργο Του στο τέλος του; Όταν ήλθε και σταυρώθηκε ο Ιησούς, θυσιάζοντας τον εαυτό Του για όλους τους αμαρτωλούς και προσφέροντας τον εαυτό Του στον βωμό, είχε ήδη ολοκληρώσει το έργο της λύτρωσης και είχε φέρει την Εποχή της Χάριτος στο τέλος της. Ποιο θα ήταν, λοιπόν, το νόημα της επανάληψης του έργου εκείνης της εποχής κατά τις έσχατες ημέρες; Η επανάληψη των ίδιων πραγμάτων δεν θα συνιστούσε άρνηση του έργου του Ιησού; Αν ο Θεός δεν επιτελούσε το έργο της σταύρωσης όταν ερχόταν κατά το στάδιο αυτό, αλλά παρέμενε στοργικός και συμπονετικός, τότε θα ήταν σε θέση να φέρει την εποχή στο τέλος της; Θα μπορούσε ένας στοργικός και συμπονετικός Θεός να φέρει την εποχή στο τέλος της; Στο τελικό έργο Του που αφορά την ολοκλήρωση της εποχής, η διάθεση του Θεού χαρακτηρίζεται από παίδευση και κρίση, κατά την οποία αποκαλύπτει όλα όσα είναι άδικα προκειμένου να κρίνει δημοσίως όλους τους λαούς και να οδηγήσει στην τελείωση όσους Τον αγαπούν με ειλικρινή καρδιά. Μόνο μια τέτοια διάθεση μπορεί να φέρει την εποχή στο τέλος της. Οι έσχατες ημέρες έχουν ήδη καταφτάσει. Τα πάντα στην κτίση θα διαχωριστούν σύμφωνα με το είδος τους και θα χωριστούν σε διαφορετικές κατηγορίες με βάση τη φύση τους. Αυτή είναι η στιγμή που ο Θεός αποκαλύπτει την έκβαση και τον προορισμό της ανθρωπότητας. Εάν οι άνθρωποι δεν υποβληθούν σε παίδευση και κρίση, τότε δεν θα υπάρχει τρόπος να εκτεθεί η ανυπακοή και η αδικία τους. Μόνο μέσω παίδευσης και κρίσης μπορεί να αποκαλυφθεί η έκβαση όλης της κτίσης. Ο άνθρωπος δείχνει το αληθινό του πρόσωπο μόνο όταν παιδεύεται και κρίνεται. Το κακό θα ταξινομηθεί με το κακό, το καλό με το καλό και όλοι οι άνθρωποι θα διαχωριστούν σύμφωνα με το είδος τους. Μέσω της παίδευσης και της κρίσης θα αποκαλυφθεί η έκβαση όλης της κτίσης, έτσι ώστε να τιμωρηθούν οι κακοί και να ανταμειφθούν οι καλοί, και όλοι οι άνθρωποι να υπαχθούν στο κράτος του Θεού. Όλο αυτό το έργο πρέπει να επιτευχθεί μέσω της δίκαιης παίδευσης και κρίσης. Επειδή η διαφθορά του ανθρώπου έχει φτάσει στο αποκορύφωμά της και η ανυπακοή του γίνεται όλο και πιο έντονη, μόνο η δίκαιη διάθεση του Θεού —μια διάθεση η οποία συνίσταται κυρίως από παίδευση και κρίση και αποκαλύπτεται κατά τη διάρκεια των εσχάτων ημερών— μπορεί να μεταμορφώσει και να ολοκληρώσει πλήρως τον άνθρωπο. Μόνο αυτή η διάθεση μπορεί να εκθέσει το κακό και, κατ’ αυτόν τον τρόπο, να τιμωρήσει αυστηρά όλους τους άδικους. Επομένως, μια τέτοια διάθεση έχει εποχική σημασία, και η αποκάλυψη και η έκθεση της διάθεσής Του εκδηλώνονται χάριν του έργου κάθε νέας εποχής. Δεν ισχύει ότι ο Θεός αποκαλύπτει τη διάθεσή Του αυθαίρετα και άνευ σημασίας. Αν υποτεθεί ότι, αποκαλύπτοντας την έκβαση του ανθρώπου κατά τη διάρκεια των εσχάτων ημερών, ο Θεός παραχωρούσε και πάλι στον άνθρωπο απεριόριστη ευσπλαχνία και αγάπη και συνέχιζε να είναι στοργικός απέναντί του, χωρίς να υποβάλλει τον άνθρωπο σε δίκαιη κρίση, αλλά, αντιθέτως, δείχνοντάς του ανοχή, υπομονή και συγχώρεση, και δίνοντάς του άφεση αμαρτιών όσο σοβαρές κι αν ήταν οι αμαρτίες του, χωρίς ίχνος δίκαιης κρίσης, τότε πότε θα ολοκληρωνόταν όλη η διαχείριση του Θεού; Πότε θα μπορούσε μια τέτοια διάθεση να οδηγήσει τους ανθρώπους στον κατάλληλο προορισμό της ανθρωπότητας; Πάρε για παράδειγμα έναν δικαστή που είναι μονίμως στοργικός, έναν δικαστή με καλοσυνάτο πρόσωπο και τρυφερή καρδιά. Αγαπά τους ανθρώπους ανεξάρτητα από τα εγκλήματα που μπορεί να έχουν διαπράξει και είναι στοργικός και επιεικής μαζί τους, όποιοι κι αν είναι. Σε αυτήν την περίπτωση, πότε θα μπορέσει να καταλήξει σε μια δίκαιη ετυμηγορία; Κατά τη διάρκεια των εσχάτων ημερών, μόνο η δίκαιη κρίση μπορεί να διαχωρίσει τους ανθρώπους σύμφωνα με το είδος τους και να φέρει τον άνθρωπο σε μια νέα σφαίρα. Κατ’ αυτόν τον τρόπο, ολόκληρη η εποχή φτάνει στο τέλος της μέσω της δίκαιης διάθεσης της κρίσης και της παίδευσης του Θεού.\nΚαθημερινά λόγια του Θεού Απόσπασμα 82\nΤο έργο Του της ενσάρκωσης είναι ύψιστης σημασίας, το οποίο εκφέρεται σε σχέση με το έργο, κι Εκείνος που τελικά ολοκληρώνει το έργο είναι ο ενσαρκωμένος Θεός κι όχι το Πνεύμα. Μερικοί πιστεύουν ότι ο Θεός μπορεί κάποια στιγμή να έρθει στη γη και να εμφανιστεί στον άνθρωπο, οπότε και θα κρίνει προσωπικά ολόκληρη την ανθρωπότητα, εξετάζοντας όλους έναν προς έναν, χωρίς να παραλειφθεί κανείς. Αυτοί που σκέφτονται με αυτόν τον τρόπο δεν γνωρίζουν αυτό το στάδιο του έργου της ενσάρκωσης. Ο Θεός δεν κρίνει τον κάθε άνθρωπο ξεχωριστά και δεν δοκιμάζει τον καθένα ξεχωριστά. Αν έπραττε έτσι, δεν θα ήταν το έργο της κρίσης. Μήπως η διαφθορά σε ολόκληρη την ανθρωπότητα δεν είναι η ίδια; Δεν είναι η ουσία του ανθρώπου η ίδια; Αυτό που κρίνεται είναι η διεφθαρμένη ουσία της ανθρωπότητας, η ουσία του ανθρώπου που έχει διαφθαρεί από τον Σατανά κι όλες οι αμαρτίες του ανθρώπου. Ο Θεός δεν κρίνει τα μηδαμινά και ασήμαντα λάθη του ανθρώπου. Το έργο της κρίσης είναι αντιπροσωπευτικό και δεν εκτελείται ειδικά για ένα συγκεκριμένο άτομο. Αντίθετα, είναι έργο στο οποίο μια ομάδα ανθρώπων κρίνεται, προκειμένου να εκπροσωπήσει την κρίση ολόκληρης της ανθρωπότητας. Με την προσωπική εκτέλεση του έργου Του σε μια ομάδα ανθρώπων, ο ενσαρκωμένος Θεός χρησιμοποιεί το έργο Του για να αντιπροσωπεύσει το έργο ολόκληρης της ανθρωπότητας, το οποίο μετά σταδιακά εξαπλώνεται. Το έργο της κρίσης είναι επίσης έτσι. Ο Θεός δεν κρίνει ένα συγκεκριμένο είδος ατόμου ή μια συγκεκριμένη ομάδα ανθρώπων, αλλά κρίνει την αδικία ολόκληρης της ανθρωπότητας —η εναντίωση του ανθρώπου προς τον Θεό, για παράδειγμα, ή η έλλειψη φόβου Θεού από πλευράς του ανθρώπου ή η διατάραξη του έργου του Θεού και ούτω καθεξής. Αυτό που κρίνεται είναι η ουσία της εναντίωσης της ανθρωπότητας στον Θεό κι αυτό το έργο είναι το έργο της κατάκτησης των εσχάτων ημερών. Το έργο και ο λόγος του ενσαρκωμένου Θεού που μαρτυρείται από τον άνθρωπο είναι το έργο της κρίσης ενώπιον του μεγάλου λευκού θρόνου κατά τις έσχατες ημέρες, που συνέλαβε ο άνθρωπος στο παρελθόν. Το έργο που γίνεται σήμερα από τον ενσαρκωμένο Θεό είναι ακριβώς η κρίση μπροστά στον μεγάλο λευκό θρόνο. Ο ενσαρκωμένος Θεός του σήμερα είναι ο Θεός που κρίνει το σύνολο της ανθρωπότητας κατά τις έσχατες ημέρες. Αυτή η ενσάρκωση και το έργο Του, ο λόγος και όλη η διάθεσή Του είναι η ολότητά Του. Αν και το εύρος του έργου Του είναι περιορισμένο και δεν αφορά άμεσα ολόκληρο το σύμπαν, η ουσία του έργου της κρίσης είναι η άμεση κρίση ολόκληρης της ανθρωπότητας —όχι μόνο για χάρη του εκλεκτού λαού της Κίνας, ούτε για χάρη ενός μικρού αριθμού ανθρώπων. Κατά τη διάρκεια του έργου του ενσαρκωμένου Θεού, αν και το εύρος αυτού του έργου δεν αφορά ολόκληρο το σύμπαν, αντιπροσωπεύει το έργο ολόκληρου του σύμπαντος, κι αφού ολοκληρώσει το έργο μέσα στο πεδίο εργασίας της ενσάρκωσής Του, θα επεκτείνει αυτό το έργο αμέσως σε ολόκληρο το σύμπαν με τον ίδιο τρόπο που το ευαγγέλιο του Ιησού εξαπλώθηκε σε όλο το σύμπαν μετά την ανάσταση και την ανάληψή Του. Ανεξάρτητα από το αν είναι το έργο του Πνεύματος ή το έργο της σάρκας, είναι έργο που διεξάγεται μέσα σε ένα περιορισμένο πεδίο, αλλά αντιπροσωπεύει το έργο ολόκληρου του σύμπαντος. Τις έσχατες ημέρες, ο Θεός παρουσιάζεται για να κάνει το έργο Του χρησιμοποιώντας την ενσαρκωμένη Του ταυτότητα, κι ο ενσαρκωμένος Θεός είναι ο Θεός που κρίνει τον άνθρωπο ενώπιον του μεγάλου λευκού θρόνου. Ανεξάρτητα από το αν είναι το Πνεύμα ή η σάρκα, Αυτός που επιτελεί το έργο της κρίσης είναι ο Θεός που κρίνει την ανθρωπότητα κατά τις έσχατες ημέρες. Αυτό ορίζεται με βάση το έργο Του και δεν ορίζεται σύμφωνα με την εξωτερική Του εμφάνιση ή με διάφορους άλλους παράγοντες. Αν και ο άνθρωπος έχει αντιλήψεις γι’ αυτές τις λέξεις, κανείς δεν μπορεί να αρνηθεί το γεγονός της κρίσης του ενσαρκωμένου Θεού και της κατάκτησης ολόκληρης της ανθρωπότητας. Ανεξάρτητα από τη γνώμη του ανθρώπου γι’ αυτό, τα γεγονότα είναι, εντέλει, γεγονότα. Κανείς δεν μπορεί να πει ότι «το έργο γίνεται από τον Θεό, αλλά η σάρκα δεν είναι Θεός». Αυτό είναι ανοησία, γιατί αυτό το έργο δεν μπορεί να γίνει από κανέναν, εκτός από τον ενσαρκωμένο Θεό. Δεδομένου ότι το έργο αυτό έχει ήδη ολοκληρωθεί, ακολουθώντας αυτό το έργο, το έργο της κρίσης του ανθρώπου από τον Θεό, δεν θα εμφανιστεί για δεύτερη φορά. Η δεύτερη ενσάρκωση του Θεού έχει ήδη ολοκληρώσει το σύνολο του έργου ολόκληρης της διαχείρισης και δεν θα υπάρξει τέταρτο στάδιο του έργου του Θεού. Επειδή αυτός που κρίνεται είναι ο άνθρωπος, ο άνθρωπος που είναι από σάρκα και έχει διαφθαρεί και δεν είναι το πνεύμα του Σατανά που κρίνεται άμεσα, το έργο της κρίσης δεν διεξάγεται στον πνευματικό κόσμο, αλλά ανάμεσα στους ανθρώπους.\nΑπόσπασμα από το κεφάλαιο «Αυτό που χρειάζεται περισσότερο η διεφθαρμένη ανθρωπότητα είναι η σωτηρία του ενσαρκωμένου Θεού» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 83\nΚανείς δεν είναι πιο κατάλληλος και πιο αρμόδιος από τον ενσαρκωμένο Θεό να κρίνει τη διαφθορά της σάρκας του ανθρώπου. Εάν η κρίση διεξαγόταν απευθείας από το Πνεύμα του Θεού, τότε δεν θα ήταν καθολική. Επιπλέον, ένα τέτοιο έργο θα ήταν δύσκολο να το δεχτεί ο άνθρωπος, διότι το Πνεύμα δεν είναι σε θέση να έρθει αντιμέτωπο κατά πρόσωπο με τον άνθρωπο και γι’ αυτό, τα αποτελέσματα δεν θα ήταν άμεσα, πόσο μάλλον θα μπορούσε ο άνθρωπος να δει την απρόσβλητη διάθεση του Θεού πιο καθαρά. Ο Σατανάς μπορεί να νικηθεί πλήρως μόνο αν ο ενσαρκωμένος Θεός κρίνει τη διαφθορά της ανθρωπότητας. Όντας ίδιος με τον άνθρωπο που κατέχει την κανονική ανθρώπινη φύση, ο ενσαρκωμένος Θεός μπορεί να κρίνει άμεσα την αδικία του ανθρώπου. Αυτό είναι το σημάδι της έμφυτης αγιότητας και της εξαιρετικότητάς Του. Μόνο ο Θεός είναι ικανός και σε θέση να κρίνει τον άνθρωπο, επειδή κατέχει την αλήθεια και τη δικαιοσύνη κι έτσι, είναι ικανός να κρίνει τον άνθρωπο. Όσοι δεν κατέχουν την αλήθεια και τη δικαιοσύνη, δεν είναι κατάλληλοι να κρίνουν τους άλλους. Αν αυτό το έργο γινόταν από το Πνεύμα του Θεού, τότε δεν θα ήταν νίκη επί του Σατανά. Το Πνεύμα είναι εγγενώς πιο υψηλό από τα θνητά όντα και το Πνεύμα του Θεού είναι εγγενώς άγιο και θριαμβεύει πάνω στη σάρκα. Αν το Πνεύμα έκανε αυτό το έργο απευθείας, δεν θα ήταν σε θέση να κρίνει όλη την ανυπακοή του ανθρώπου και δεν θα μπορούσε να αποκαλύψει όλη την αδικία του ανθρώπου. Διότι το έργο της κρίσης διεξάγεται και μέσω των ανθρώπινων αντιλήψεων για τον Θεό κι ο άνθρωπος δεν είχε ποτέ αντιλήψεις για το Πνεύμα κι έτσι, το Πνεύμα δεν είναι σε θέση ν’ αποκαλύψει καλύτερα την αδικία του ανθρώπου, πόσο μάλλον ν’ αποκαλύψει πλήρως αυτή την αδικία. Ο ενσαρκωμένος Θεός είναι ο εχθρός όλων εκείνων που δεν Τον γνωρίζουν. Μέσω της κρίσης των αντιλήψεων του ανθρώπου και της εναντίωσης προς Αυτόν, αποκαλύπτει όλη την ανυπακοή της ανθρωπότητας. Οι συνέπειες του έργου Του στη σάρκα είναι πιο εμφανείς από εκείνες του έργου του Πνεύματος. Κι έτσι, η κρίση όλης της ανθρωπότητας δεν εκτελείται απευθείας από το Πνεύμα, αλλά είναι το έργο του ενσαρκωμένου Θεού. Ο ενσαρκωμένος Θεός είναι ορατός και απτός από τον άνθρωπο κι ο ενσαρκωμένος Θεός μπορεί να κατακτήσει ολοκληρωτικά τον άνθρωπο. Στη σχέση του με τον ενσαρκωμένο Θεό, ο άνθρωπος προχωρά από την εναντίωση στην υπακοή, από τη δίωξη στην αποδοχή, από τη σύλληψη στη γνώση κι από την απόρριψη στην αγάπη. Αυτά είναι τα αποτελέσματα του έργου του ενσαρκωμένου Θεού. Ο άνθρωπος σώζεται μόνο με την αποδοχή της κρίσης Του, μόνο σταδιακά Τον γνωρίζει μέσα από τα λόγια του στόματός Του, κατακτάται απ’ Αυτόν κατά τη διάρκεια της εναντίωσής του σ’ Αυτόν και δέχεται την προσφορά της ζωής από Αυτόν κατά την αποδοχή της παίδευσής Του. Όλο αυτό το έργο είναι το έργο του ενσαρκωμένου Θεού κι όχι το έργο του Θεού στην ταυτότητα του Πνεύματος. Το έργο του ενσαρκωμένου Θεού είναι το μεγαλύτερο έργο και το πιο βαθύ έργο, και το κρίσιμο μέρος των τριών σταδίων του έργου του Θεού είναι τα δύο στάδια του έργου της ενσάρκωσης. Η βαθιά διαφθορά του ανθρώπου είναι ένα μεγάλο εμπόδιο στο έργο του ενσαρκωμένου Θεού. Ειδικότερα, το έργο που πραγματοποιείται στους ανθρώπους των έσχατων ημερών είναι εξαιρετικά δύσκολο, το περιβάλλον είναι εχθρικό και το επίπεδο κάθε είδους ατόμου είναι αρκετά χαμηλό. Ωστόσο, στο τέλος αυτού του έργου, θα επιτύχει το σωστό αποτέλεσμα, χωρίς καμία ατέλεια. Αυτό είναι το αποτέλεσμα του έργου της ενσάρκωσης κι αυτό το αποτέλεσμα είναι πιο πειστικό απ’ αυτό του έργου του Πνεύματος. Τα τρία στάδια του έργου του Θεού πρέπει να ολοκληρωθούν στη σάρκα και πρέπει να ολοκληρωθούν από τον ενσαρκωμένο Θεό. Το σημαντικότερο και πιο καίριο έργο γίνεται στη σάρκα και η σωτηρία του ανθρώπου πρέπει να πραγματοποιηθεί από τον ίδιο τον ενσαρκωμένο Θεό. Ακόμα κι αν όλη η ανθρωπότητα αισθάνεται ότι ο ενσαρκωμένος Θεός δεν σχετίζεται με τον άνθρωπο, στην πραγματικότητα, η σάρκα τούτη αφορά τη μοίρα και την ύπαρξη ολόκληρης της ανθρωπότητας.\nΚαθημερινά λόγια του Θεού Απόσπασμα 84\nΣήμερα, ο Θεός σάς κρίνει, σας παιδεύει και σας καταδικάζει, αλλά πρέπει να ξέρεις ότι ο σκοπός της καταδίκης σου είναι να γνωρίσεις τον εαυτό σου. Σε καταδικάζει, σε καταριέται, σε κρίνει και σε παιδεύει ώστε να μπορέσεις να γνωρίσεις τον εαυτό σου, ώστε να μπορέσει να αλλάξει η διάθεσή σου και, επιπλέον, ώστε να μπορέσεις να μάθεις την αξία σου και να δεις ότι όλες οι ενέργειες του Θεού είναι δίκαιες και γίνονται σύμφωνα με τη διάθεσή Του και τις απαιτήσεις του έργου Του, ότι εργάζεται σύμφωνα με το σχέδιό Του για τη σωτηρία του ανθρώπου και ότι είναι ο δίκαιος Θεός που αγαπά, σώζει, κρίνει και παιδεύει τον άνθρωπο. Εάν γνωρίζεις μόνο ότι έχεις χαμηλό κύρος και ότι είσαι διεφθαρμένος και ανυπάκουος, αλλά δεν γνωρίζεις ότι ο Θεός επιθυμεί να διασαφηνίσει τη σωτηρία Του μέσω της κρίσης και της παίδευσης που επιτελεί μέσα σου σήμερα, τότε δεν έχεις κανέναν τρόπο να αποκτήσεις εμπειρία, πόσο μάλλον δε, είσαι ικανός να συνεχίσεις προς τα εμπρός. Ο Θεός δεν έχει έλθει για να σκοτώσει ή να καταστρέψει, αλλά για να κρίνει, να καταραστεί, να παιδέψει και να σώσει. Έως ότου φτάσει στο τέλος του το σχέδιο διαχείρισής Του που αριθμεί 6.000 έτη —προτού Εκείνος αποκαλύψει την έκβαση κάθε κατηγορίας ανθρώπου— το έργο του Θεού επί γης θα γίνεται για χάρη της σωτηρίας· ο αποκλειστικός σκοπός του είναι να ολοκληρωθούν —διεξοδικά— όσοι Τον αγαπούν και να υποταχθούν στο κράτος Του. Όπως κι αν σώζει ο Θεός τους ανθρώπους, όλα γίνονται κάνοντάς τους να απελευθερωθούν από την παλιά σατανική τους φύση· δηλαδή, τους σώζει κάνοντάς τους να αναζητήσουν τη ζωή. Αν δεν το κάνουν, τότε δεν θα έχουν τρόπο να δεχτούν τη σωτηρία του Θεού. Η σωτηρία είναι το έργο του ίδιου του Θεού και η αναζήτηση της ζωής είναι κάτι που πρέπει να αναλάβει ο άνθρωπος προκειμένου να αποδεχτεί τη σωτηρία. Στα μάτια του ανθρώπου, η σωτηρία είναι η αγάπη του Θεού, και η αγάπη του Θεού δεν μπορεί να είναι παίδευση, κρίση και κατάρες· η σωτηρία πρέπει να περιέχει αγάπη, συμπόνια και, επιπλέον, λόγια παρηγοριάς και απεριόριστες ευλογίες που παραχωρεί ο Θεός. Οι άνθρωποι πιστεύουν ότι όταν ο Θεός σώζει τον άνθρωπο, το κάνει συγκινώντας τον με τις ευλογίες και τη χάρη Του, έτσι ώστε να μπορέσει να δώσει την καρδιά του στον Θεό. Τουτέστιν, το γεγονός ότι συγκινεί τον άνθρωπο αποτελεί τη σωτηρία του από Εκείνον. Αυτού του είδους η σωτηρία επιτελείται μέσω του κλεισίματος μιας συμφωνίας. Μόνο όταν ο Θεός τούς προσφέρει τα εκατονταπλάσια, θα υποταχθούν οι άνθρωποι ενώπιον του ονόματος του Θεού και θα προσπαθούν να τα πηγαίνουν καλά για χάρη Του και να Του φέρνουν δόξα. Αυτή δεν είναι η πρόθεση του Θεού για την ανθρωπότητα. Ο Θεός έχει έλθει να εργαστεί στη γη για να σώσει τη διεφθαρμένη ανθρωπότητα· δεν υπάρχει αναλήθεια σε αυτό. Αν υπήρχε, τότε σίγουρα δεν θα είχε έλθει να επιτελέσει το έργο Του αυτοπροσώπως. Στο παρελθόν, τα μέσα της σωτηρίας Του περιλάμβαναν την επίδειξη υπέρτατης αγάπης και συμπόνιας, σε βαθμό που Εκείνος έδωσε όλο Του το Είναι στον Σατανά σε αντάλλαγμα για ολόκληρη την ανθρωπότητα. Το παρόν δεν μοιάζει καθόλου με το παρελθόν: Η σωτηρία που σας παραχωρείται σήμερα λαμβάνει χώρα κατά τις έσχατες ημέρες, κατά τη διάρκεια της ταξινόμησης του καθενός ανά είδος· τα μέσα της σωτηρίας σας δεν είναι η αγάπη ή η συμπόνια, αλλά η παίδευση και η κρίση, ώστε ο άνθρωπος να μπορεί να σωθεί πιο επισταμένως. Έτσι, όλα όσα λαμβάνετε είναι παίδευση, κρίση και ανηλεή πάταξη, αλλά να γνωρίζετε το εξής: Σε αυτήν την άσπλαχνη πάταξη δεν υπάρχει η παραμικρή τιμωρία. Όσο σκληρά κι αν είναι τα λόγια Μου, αυτά που σας πλήττουν δεν είναι παρά μερικά λόγια που ίσως σας φαίνονται εντελώς άσπλαχνα και, όσο οργισμένος κι αν είμαι, αυτά που πέφτουν πάνω σας σαν βροχή είναι και πάλι λόγια διδασκαλίας, και δεν θέλω να σας βλάψω ούτε να σας θανατώσω. Δεν αποτελούν όλα αυτά γεγονός; Να ξέρετε ότι, τη σήμερον ημέρα, είτε πρόκειται για δίκαιη κρίση είτε για άσπλαχνο εξευγενισμό και παίδεμα, όλα γίνονται για χάρη της σωτηρίας. Σήμερα, είτε ταξινομηθεί ο καθένας ανά είδος είτε αποκαλυφθούν οι κατηγορίες του ανθρώπου, ο σκοπός όλων των λόγων και όλου του έργου του Θεού είναι η σωτηρία εκείνων που αγαπούν αληθινά τον Θεό. Η δίκαιη κρίση γίνεται για τον εξαγνισμό του ανθρώπου και ο άσπλαχνος εξευγενισμός γίνεται για την κάθαρσή του· τα σκληρά λόγια ή η σκληρή συμμόρφωση γίνονται αμφότερα με σκοπό τον εξαγνισμό και για χάρη της σωτηρίας. Συνεπώς, η σημερινή μέθοδος σωτηρίας διαφέρει από εκείνη του παρελθόντος. Σήμερα, σας δίνεται η σωτηρία μέσω της δίκαιης κρίσης, κι αυτό είναι ένα καλό εργαλείο για την ταξινόμηση του καθενός σας ανά είδος. Επιπλέον, η αδυσώπητη παίδευση λειτουργεί ως η υπέρτατη σωτηρία σας —και τι έχετε να πείτε ενόψει αυτής της παίδευσης και κρίσης; Δεν απολαμβάνατε ανέκαθεν τη σωτηρία, από την αρχή μέχρι το τέλος; Έχετε δει τον ενσαρκωμένο Θεό κι έχετε συνειδητοποιήσει την παντοδυναμία και τη σοφία Του· επιπλέον, έχετε βιώσει αλλεπάλληλη πάταξη και πειθαρχία. Ωστόσο, δεν έχετε λάβει και υπέρτατη χάρη; Δεν είναι οι ευλογίες σας μεγαλύτερες από εκείνες οποιωνδήποτε άλλων; Οι χάρες σας είναι πιο πλουσιοπάροχες ακόμη κι από τη δόξα και τα πλούτη που απολάμβανε ο Σολομών! Σκεφτείτε το: Εάν η πρόθεση πίσω από την έλευσή Μου ήταν να σας καταδικάσω και να σας τιμωρήσω, και όχι να σας σώσω, θα μπορούσαν οι ημέρες σας να διαρκέσουν τόσο πολύ; Θα μπορούσατε εσείς, τα αμαρτωλά όντα από σάρκα και αίμα, να έχετε επιβιώσει μέχρι σήμερα; Εάν ο στόχος Μου ήταν μονάχα να σας τιμωρήσω, τότε γιατί να είχα ενσαρκωθεί και να είχα ξεκινήσει ένα τόσο μεγάλο εγχείρημα; Το να τιμωρήσω εσάς, τους απλούς θνητούς, δεν θα μπορούσε να γίνει με την εκφορά μίας και μόνο λέξης; Θα εξακολουθούσα να πρέπει να σας καταστρέψω αφότου σας καταδίκαζα σκόπιμα; Ακόμη δεν πιστεύετε αυτά τα λόγια Μου; Θα μπορούσα να σώσω τον άνθρωπο μόνο μέσω της αγάπης και της συμπόνιας; Ή μήπως θα μπορούσα να χρησιμοποιήσω μόνο τον σταυρό για να σώσω τον άνθρωπο; Η δίκαιη διάθεσή Μου δεν είναι πιο πρόσφορη για να κάνει τον άνθρωπο εντελώς υπάκουο; Δεν είναι πιο ικανή να σώσει επισταμένως τον άνθρωπο;\nΚαθημερινά λόγια του Θεού Απόσπασμα 85\nΚαθημερινά λόγια του Θεού Απόσπασμα 86\nΟ Θεός επιτελεί το έργο της κρίσης και της παίδευσης, ώστε ο άνθρωπος να Τον γνωρίσει, και για χάρη της μαρτυρίας Του. Χωρίς την κρίση Του για τη διεφθαρμένη διάθεση του ανθρώπου, ο άνθρωπος δεν θα γνώριζε τη δίκαιη διάθεσή Του που δεν επιτρέπει κανένα παράπτωμα και δεν θα μπορούσε να μετατρέψει την παλαιά γνώση του Θεού σε νέα. Για χάρη της μαρτυρίας Του και για χάρη της διαχείρισής Του, δημοσιοποιεί την ολότητά Του, επιτρέποντας έτσι στον άνθρωπο να επιτύχει τη γνώση του Θεού και να αλλάξει τη διάθεσή του και να φέρει την ηχηρή μαρτυρία του Θεού μέσω της δημόσιας εμφάνισης του Θεού. Η αλλαγή επιτυγχάνεται στη διάθεση του ανθρώπου μέσω διαφόρων ειδών του έργου του Θεού. Χωρίς αυτές τις αλλαγές στη διάθεση του ανθρώπου, ο άνθρωπος δεν θα μπορούσε να φέρει τη μαρτυρία του Θεού, και δεν θα μπορούσε να επιδιώκει την καρδιά του Θεού. Οι αλλαγές στη διάθεση του ανθρώπου σηματοδοτούν ότι ο άνθρωπος έχει απελευθερωθεί από τα δεσμά του Σατανά, έχει απελευθερωθεί από την επιρροή του σκότους και έχει μετατραπεί αληθινά σε ένα πρότυπο και δείγμα του έργου του Θεού, έχει γίνει πραγματικά μάρτυρας του Θεού και επιδιώκει την καρδιά του Θεού. Την σήμερον ημέρα, ο ενσαρκωμένος Θεός έχει έλθει να επιτελέσει το έργο Του στη γη και απαιτεί από τον άνθρωπο να Τον γνωρίσει, να τον υπακούσει, να φέρει τη μαρτυρία Του —να γνωρίζει το πρακτικό και φυσιολογικό του έργο, να υπακούει στο σύνολο του λόγου και του έργου Του που αντίκειται τις αντιλήψεις του ανθρώπου, και να φέρει μαρτυρία για το σύνολο του έργου Του που αφορά τη σωτηρία του ανθρώπου και για το σύνολο των πράξεών Του που κατακτούν τον άνθρωπο. Όσοι φέρουν τη μαρτυρία του Θεού, πρέπει να έχουν γνώση του Θεού. Μόνο αυτού του είδους η μαρτυρία είναι ακριβής και αληθινή, και μόνο αυτό το είδος μαρτυρίας μπορεί να ταπεινώσει τον Σατανά. Ο Θεός χρησιμοποιεί εκείνους που κατάφεραν να Τον γνωρίσουν, έχοντας υποστεί την κρίση και την παίδευσή Του, την αντιμετώπιση και το κλάδεμα, για να φέρουν τη μαρτυρία Του. Χρησιμοποιεί εκείνους που έχουν διαφθαρεί από τον Σατανά για να φέρουν τη μαρτυρία Του, και χρησιμοποιεί επίσης εκείνους των οποίων η διάθεση έχει αλλάξει, και οι οποίοι έχουν αποκτήσει τις ευλογίες Του κατ’ αυτόν τον τρόπο, για να φέρουν τη μαρτυρία Του. Ο Θεός δεν θέλει ο άνθρωπος να Τον εξυμνεί μόνο με λόγια, ούτε χρειάζεται τη δοξολογία και τη μαρτυρία των ανθρώπων του Σατανά που δεν έχουν σωθεί από Αυτόν. Μόνο όσοι γνωρίζουν τον Θεό είναι ικανοί να φέρουν τη μαρτυρία του Θεού, και μόνο εκείνοι των οποίων η διάθεση έχει αλλάξει είναι ικανοί να φέρουν τη μαρτυρία του Θεού, και ο Θεός δεν θα επιτρέψει στον άνθρωπο να ατιμάσει σκόπιμα το όνομά Του.\nΚαθημερινά λόγια του Θεού Απόσπασμα 87\nΠώς επιτυγχάνεται η τελείωση του ανθρώπου από τον Θεό; Μέσα από τη δίκαιη διάθεσή Του. Η διάθεση του Θεού αποτελείται κυρίως από τη δικαιοσύνη, την οργή, τη μεγαλοπρέπεια, την κρίση και την κατάρα, και η τελείωση του ανθρώπου από Εκείνον γίνεται πρωτίστως μέσω της κρίσης. Μερικοί άνθρωποι δεν καταλαβαίνουν και ερωτούν γιατί ο Θεός μπορεί να οδηγήσει τον άνθρωπο στην τελείωση μόνο μέσω της κρίσης και της κατάρας. Λένε: «Αν ο Θεός καταριόταν τον άνθρωπο, δεν θα πέθαινε ο άνθρωπος; Αν ο Θεός έκρινε τον άνθρωπο, αυτός δεν θα καταδικαζόταν; Τότε, πώς μπορεί ακόμα να οδηγηθεί στην τελείωση;» Αυτά είναι λόγια ανθρώπων που δεν γνωρίζουν το έργο του Θεού. Αυτό που καταριέται ο Θεός είναι η ανυπακοή του ανθρώπου, κι αυτό που κρίνει είναι οι αμαρτίες του ανθρώπου. Παρόλο που μιλά σκληρά και χωρίς την παραμικρή ευαισθησία, αποκαλύπτει όλα όσα έχει μέσα του ο άνθρωπος, και μέσα από τις αυστηρές αυτές λέξεις, αποκαλύπτει αυτό που είναι στοιχειώδες μέσα στον άνθρωπο, ενώ μέσα από μια τέτοια κρίση, δίνει στον άνθρωπο μια βαθιά γνώση της ουσίας της σάρκας και, έτσι, ο άνθρωπος παραδίνεται στην υπακοή ενώπιον του Θεού. Η σάρκα του ανθρώπου είναι αμαρτωλή, είναι του Σατανά, είναι ανυπάκουη και το αντικείμενο του παιδέματος του Θεού —και έτσι, για να μπορέσει ο άνθρωπος να γνωρίσει τον εαυτό του, τα λόγια της κρίσης του Θεού πρέπει να τον πλήξουν και πρέπει να χρησιμοποιηθεί κάθε είδους ραφινάρισμα. Μόνο τότε μπορεί το έργο του Θεού να έχει αποτέλεσμα.\nΑπό τα λόγια που εξέφερε ο Θεός είναι φανερό ότι Εκείνος έχει ήδη καταδικάσει την ανθρώπινη σάρκα. Είναι, λοιπόν, αυτά τα λόγια, λόγια κατάρας; Ο λόγος που εξέφερε ο Θεός αποκαλύπτει τον αληθινό χαρακτήρα του ανθρώπου, και μέσα από αυτήν την αποκάλυψη κρίνεται, και όταν βλέπει ότι δεν είναι ικανός να ικανοποιήσει το θέλημα του Θεού, νιώθει μέσα του θλίψη και μετάνοια, νιώθει τόσο υπόχρεος στον Θεό, ότι είναι ανεπαρκής για το θέλημα του Θεού. Μερικές φορές, το Άγιο Πνεύμα σε πειθαρχεί από μέσα σου, και η πειθαρχία αυτή προέρχεται από την κρίση του Θεού. Μερικές φορές, ο Θεός σε αποδοκιμάζει και κρύβει το πρόσωπο Του από σένα, δεν σου δίνει προσοχή και δεν εργάζεται μέσα σου, σε παιδεύει σιωπηλά για να σε ραφινάρει. Το έργο του Θεού στον άνθρωπο είναι κυρίως για να καταστήσει σαφή τη δίκαιη διάθεσή Του. Τελικά, σε τι ακριβώς γίνεται μάρτυρας ο άνθρωπος στον Θεό; Μαρτυρεί ότι ο Θεός είναι ο δίκαιος Θεός, ότι η διάθεσή Του είναι δικαιοσύνη, οργή, παίδεμα και κρίση. Ο άνθρωπος μαρτυρεί τη δίκαιη διάθεση του Θεού. Ο Θεός χρησιμοποιεί την κρίση Του για να οδηγήσει τον άνθρωπο στην τελείωση, αγαπά τον άνθρωπο και σώζει τον άνθρωπο —πόσα, όμως, εμπεριέχονται στην αγάπη Του; Η κρίση, η μεγαλοπρέπεια, η οργή και η κατάρα. Παρόλο που ο Θεός καταράστηκε τον άνθρωπο στο παρελθόν, δεν έριξε ολοκληρωτικά τον άνθρωπο στο πηγάδι της αβύσσου, αλλά χρησιμοποίησε αυτό το μέσον για να ραφινάρει την πίστη του ανθρώπου. Δεν σκότωσε τον άνθρωπο, αλλά ενήργησε για να οδηγήσει τον άνθρωπο στην τελείωση. Η ουσία της σάρκας είναι αυτή που ανήκει στον Σατανά —ο Θεός το είπε πολύ σωστά— αλλά τα γεγονότα που επιτέλεσε ο Θεός δεν ολοκληρώνονται σύμφωνα με τα λόγια Του. Σε καταριέται, για να μπορέσεις να Τον αγαπήσεις και για να μπορέσεις να γνωρίσεις την ουσία της σάρκας. Σε παιδεύει, για να μπορέσεις να ξυπνήσεις, για να σου επιτρέψει να γνωρίσεις τις ελλείψεις μέσα σου και για να γνωρίσεις την απόλυτη αναξιότητα του ανθρώπου. Έτσι, οι κατάρες του Θεού, η κρίση Του, η μεγαλοπρέπειά Του και η οργή Του —είναι όλα για να οδηγήσουν τον άνθρωπο στην τελείωση. Όλα όσα κάνει ο Θεός σήμερα, και η δίκαιη διάθεση που κάνει σαφή μέσα σας —είναι όλα για να οδηγήσουν τον άνθρωπο στην τελείωση, και αυτή είναι η αγάπη του Θεού.\nΑπόσπασμα από το κεφάλαιο «Την ομορφιά του Θεού μπορείς να τη γνωρίσεις μόνο βιώνοντας επίπονες δοκιμασίες» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 88\nΣτις παραδοσιακές αντιλήψεις του, ο άνθρωπος πιστεύει ότι η αγάπη του Θεού είναι η χάρη, το έλεος και η συμπόνια Του για την αδυναμία του ανθρώπου. Παρόλο που αυτά είναι επίσης η αγάπη του Θεού, είναι πολύ μονόπλευρα και δεν είναι το βασικό μέσον με το οποίο ο Θεός οδηγεί τον άνθρωπο στην τελείωση. Όταν κάποιοι άνθρωποι έχουν μόλις αρχίσει να πιστεύουν στον Θεό, αυτό οφείλεται σε κάποια αρρώστια. Η αρρώστια αυτή είναι η χάρη του Θεού για σένα. Χωρίς αυτήν, δεν θα πίστευες στον Θεό, και αν δεν πίστευες στον Θεό, δεν θα είχες φθάσει μέχρι εδώ —έτσι, ακόμα και αυτή η χάρη είναι η αγάπη του Θεού. Τον καιρό της πίστης στον Ιησού, ο κόσμος έκανε πολλά πράγματα που δεν άρεσαν στον Θεό, επειδή δεν καταλάβαιναν την αλήθεια· παρόλα αυτά, ο Θεός έχει αγάπη και έλεος, και έχει φέρει τον άνθρωπο μέχρι αυτό το σημείο, και παρόλο που ο άνθρωπος δεν καταλαβαίνει τίποτα, ο Θεός εξακολουθεί να του επιτρέπει να Τον ακολουθεί και, επιπλέον, έχει οδηγήσει τον άνθρωπο στο σήμερα. Αυτό δεν είναι η αγάπη του Θεού; Αυτό που εκδηλώνεται στη διάθεση του Θεού είναι η αγάπη του Θεού —αυτό είναι απόλυτα σωστό! Όταν η οικοδόμηση της εκκλησίας έφθασε στο αποκορύφωμά της, ο Θεός έκανε το βήμα του έργου των παρόχων υπηρεσιών και έριξε τον άνθρωπο στο πηγάδι της αβύσσου. Τα λόγια της περιόδου των παρόχων υπηρεσιών ήταν όλα κατάρες: κατάρες για τη σάρκα σου, κατάρες για τη διεφθαρμένη σατανική σου διάθεση, και κατάρες για όσα πάνω σου δεν ικανοποιούν το θέλημα του Θεού. Το έργο που έκανε ο Θεός σε αυτό το βήμα εκδηλώθηκε ως μεγαλοπρέπεια, και αμέσως μετά, ο Θεός επιτέλεσε το βήμα του έργου του παιδέματος, και ήρθε η δοκιμασία του θανάτου. Στο έργο αυτό, ο άνθρωπος είδε την οργή, τη μεγαλοπρέπεια, την κρίση και το παίδεμα του Θεού, είδε όμως και τη χάρη του Θεού, την αγάπη Του και το έλεός Του. Όλα όσα έκανε ο Θεός και όλα όσα εκδηλώθηκαν ως διάθεσή Του ήταν η αγάπη για τον άνθρωπο, και όλα όσα έπραξε ο Θεός μπόρεσαν να εκπληρώσουν τις ανάγκες των ανθρώπων. Τα έκανε για να οδηγήσει τον άνθρωπο στην τελείωση, και συνέδραμε τον άνθρωπο ανάλογα με το ανάστημά του. Εάν ο Θεός δεν είχε πράξει έτσι, ο άνθρωπος θα ήταν ανίκανος να έλθει ενώπιον του Θεού και δεν θα μπορούσε με κανένα τρόπο να γνωρίσει το αληθινό πρόσωπο του Θεού. Απ’ όταν πρωτάρχισε ο άνθρωπος να πιστεύει στον Θεό μέχρι σήμερα, ο Θεός έχει συνδράμει σιγά-σιγά τον άνθρωπο ανάλογα με το ανάστημά του, έτσι ώστε μέσα του ο άνθρωπος να έχει αρχίσει σιγά-σιγά να Τον γνωρίζει. Μόνο φτάνοντας στο σήμερα έχει καταλάβει ο άνθρωπος πόσο θαυμάσια είναι η κρίση του Θεού. Το βήμα του έργου των παρόχων υπηρεσιών ήταν η πρώτη εκδήλωση του έργου της κατάρας από τον χρόνο της δημιουργίας μέχρι σήμερα. Ο άνθρωπος καταράστηκε να πέσει στο πηγάδι της αβύσσου. Εάν ο Θεός δεν είχε πράξει έτσι, ο σημερινός άνθρωπος δεν θα είχε αληθινή γνώση του Θεού. Μόνο μέσα από την κατάρα του Θεού συνάντησε επίσημα ο άνθρωπος τη διάθεσή Του. Ο άνθρωπος αποκαλύφθηκε μέσω της δοκιμασίας των παρόχων υπηρεσιών. Είδε ότι η αφοσίωσή του ήταν απαράδεκτη, ότι το ανάστημά του ήταν πολύ μικρό, ότι ήταν ανίκανος να εκπληρώσει το θέλημα του Θεού, ότι οι ισχυρισμοί του ότι ικανοποιεί τον Θεό ανά πάσα στιγμή δεν ήταν παρά κούφια λόγια. Παρόλο που ο Θεός, στο βήμα του έργου των παρόχων υπηρεσιών, καταράστηκε τον άνθρωπο, από σημερινή σκοπιά, εκείνο το βήμα του έργου του Θεού ήταν θαυμάσιο: αποτέλεσε ένα πολύ σημαντικό σημείο καμπής για τον άνθρωπο και προκάλεσε μεγάλη αλλαγή στη διάθεση της ζωής του. Πριν από την εποχή των παρόχων υπηρεσιών, ο άνθρωπος δεν καταλάβαινε τίποτα για την επιδίωξη της ζωής, για το τι σημαίνει να πιστεύεις στον Θεό ή για τη σοφία του έργου του Θεού, ούτε καταλάβαινε ότι το έργο του Θεού μπορεί να δοκιμάσει τον άνθρωπο. Από την εποχή των παρόχων υπηρεσιών μέχρι σήμερα, ο άνθρωπος βλέπει πόσο θαυμάσιο είναι το έργο του Θεού, ότι είναι ακατάληπτο για τον άνθρωπο, και με το μυαλό του δεν μπορεί να φαντασθεί πώς εργάζεται ο Θεός. Βλέπει, επίσης, πόσο μικρό είναι το ανάστημά του και ότι πολύ μεγάλο μέρος του είναι ανυπάκουο. Όταν ο Θεός καταράστηκε τον άνθρωπο, το έκανε για κάποιο σκοπό, και δεν θανάτωσε τον άνθρωπο. Παρόλο που καταράστηκε τον άνθρωπο, το έκανε με λόγια, και οι κατάρες Του στην πραγματικότητα δεν έπληξαν τον άνθρωπο, διότι αυτό που ο Θεός καταράστηκε ήταν η ανυπακοή του ανθρώπου, κι έτσι τα λόγια των καταρών Του είχαν επίσης σκοπό να οδηγήσουν τον άνθρωπο στην τελείωση. Είτε ο Θεός κρίνει τον άνθρωπο είτε τον καταριέται, και τα δύο οδηγούν τον άνθρωπο στην τελείωση: και τα δύο έχουν σκοπό να οδηγήσουν στην τελείωση αυτό που είναι ακάθαρτο μέσα στον άνθρωπο. Με τον τρόπο αυτόν, ο άνθρωπος ραφιναρίζεται και αυτό που λείπει από μέσα του οδηγείται στην τελείωση μέσα από τον λόγο και το έργο Του. Κάθε βήμα του έργου του Θεού —είτε είναι σκληρά λόγια, είτε κρίση, είτε παίδεμα— οδηγεί τον άνθρωπο στην τελείωση, και είναι εντελώς κατάλληλο. Ποτέ στους αιώνες δεν έκανε ο Θεός ένα τέτοιο έργο. Σήμερα, εργάζεται μέσα σας, έτσι ώστε να εκτιμήσετε τη σοφία Του. Παρόλο που έχετε υποστεί κάποιο πόνο μέσα σας, η καρδιά σας νιώθει ακλόνητη και ήρεμη. Είναι ευλογία για σας να μπορείτε να απολαμβάνετε το στάδιο αυτό του έργου του Θεού. Ανεξάρτητα από το τι θα μπορέσετε να κερδίσετε στο μέλλον, όλα όσα βλέπετε στο έργο του Θεού σ’ εσάς σήμερα είναι αγάπη. Εάν ο άνθρωπος δεν βιώσει την κρίση και το ραφινάρισμα του Θεού, οι πράξεις και ο ζήλος του θα είναι πάντα εξωτερικά, και η διάθεσή του δεν θα αλλάξει ποτέ. Αυτό μετράει σαν να σε κέρδισε ο Θεός; Σήμερα, παρόλο που μεγάλο μέρος μέσα στον άνθρωπο είναι ακόμα αλαζονικό και επηρμένο, η διάθεση του ανθρώπου είναι πολύ πιο σταθερή από πριν. Η αντιμετώπισή σου από τον Θεό έχει σκοπό τη σωτηρία σου, και παρόλο που εκείνη τη στιγμή μπορεί να νιώθεις κάποιο πόνο, θα έρθει η μέρα που θα επέλθει μια αλλαγή στη διάθεσή σου. Τότε, θα κοιτάξεις πίσω και θα δεις πόσο σοφό είναι το έργο του Θεού, και τότε θα είσαι ικανός να καταλάβεις στ’ αλήθεια το θέλημα του Θεού. Σήμερα, κάποιοι άνθρωποι λένε ότι καταλαβαίνουν το θέλημα του Θεού —αυτό, όμως, δεν είναι πολύ ρεαλιστικό. Στην πραγματικότητα, λένε ψεύδη, επειδή, επί του παρόντος, δεν έχουν καταλάβει ακόμα εάν το θέλημα του Θεού έχει σκοπό να σώσει τον άνθρωπο ή να τον καταραστεί. Μπορεί τώρα να αδυνατείς να το δεις καθαρά, θα έρθει, όμως, η μέρα που θα δεις ότι έφτασε η μέρα της δόξας του Θεού, θα δεις πόσο σημαντικό είναι να αγαπάς τον Θεό, ώστε να γνωρίσεις την ανθρώπινη ζωή, και η σάρκα σου να ζήσει στον κόσμο της αγάπης για τον Θεό, το πνεύμα σου να απελευθερωθεί, η ζωή σου να είναι γεμάτη χαρά κι εσύ να βρίσκεσαι πάντοτε κοντά στον Θεό και να κοιτάζεις πάντοτε τον Θεό. Τότε, θα ξέρεις στ’ αλήθεια πόσο πολύτιμο είναι σήμερα το έργο του Θεού.\nΚαθημερινά λόγια του Θεού Απόσπασμα 89\nΤο έργο που γίνεται τώρα είναι οι άνθρωποι να απαρνηθούν τον Σατανά, να απαρνηθούν τον παλιό τους πρόγονο. Όλες οι κρίσεις από τον λόγο στοχεύουν στο να εκθέσουν τη διεφθαρμένη διάθεση της ανθρώπινης φύσης και να επιτρέψουν στον άνθρωπο να κατανοήσει την ουσία της ζωής. Όλες αυτές οι επαναλαμβανόμενες κρίσεις διαπερνούν τις καρδιές των ανθρώπων. Κάθε κρίση επηρεάζει άμεσα την τύχη τους και έχει σκοπό να πληγώσει τις καρδιές τους, ώστε να μπορούν να εγκαταλείψουν όλα αυτά τα πράγματα και, μ’ αυτόν τον τρόπο, να γνωρίσουν τη ζωή, να γνωρίσουν αυτόν τον αισχρό κόσμο, κι επίσης, να γνωρίσουν τη σοφία του Θεού και την παντοδυναμία Του και να γνωρίσουν αυτό το ανθρώπινο γένος, το διεφθαρμένο από τον Σατανά. Όσο περισσότερη αυτή η παίδευση και η κρίση, τόσο περισσότερο η καρδιά του ανθρώπου μπορεί να πληγωθεί και τόσο περισσότερο το πνεύμα του μπορεί να αφυπνιστεί. Η αφύπνιση του πνεύματος αυτών των εξαιρετικά διεφθαρμένων και βαθύτατα εξαπατημένων ανθρώπων, είναι ο στόχος αυτής της κρίσης. Ο άνθρωπος δεν έχει πνεύμα, δηλαδή το πνεύμα του έχει πεθάνει εδώ και πολύ καιρό και δεν γνωρίζει ότι υπάρχουν τα Ουράνια, δεν γνωρίζει ότι υπάρχει Θεός, και σίγουρα δεν γνωρίζει ότι παλεύει μέσα στην άβυσσο του θανάτου. Πώς θα μπορούσε ενδεχομένως να γνωρίζει ότι ζει σ’ αυτήν την αμαρτωλή επίγεια κόλαση; Πώς θα μπορούσε ενδεχομένως να γνωρίζει ότι αυτό το σαθρό πτώμα του έχει πέσει, μέσω της διαφθοράς του Σατανά, στον Άδη του θανάτου; Πώς θα μπορούσε ενδεχομένως να γνωρίζει ότι τα πάντα στη γη έχουν από καιρό καταστραφεί ανεπανόρθωτα από το ανθρώπινο γένος; Και πώς θα μπορούσε ενδεχομένως να γνωρίζει ότι ο Δημιουργός έχει έρθει σήμερα στη γη και ψάχνει για μια ομάδα από διεφθαρμένους ανθρώπους, τους οποίους Εκείνος μπορεί να σώσει; Ακόμα κι αφότου ο άνθρωπος βιώσει κάθε δυνατό ραφινάρισμα και κρίση, η αμβλυμμένη συνείδησή του εξακολουθεί να διεγείρεται με δυσκολία και, ουσιαστικά, δεν ανταποκρίνεται. Η ανθρώπινη φύση είναι τόσο έκφυλη! Παρόλο που αυτή η κρίση είναι όπως το άγριο χαλάζι που πέφτει απ’ τον ουρανό, ωφελεί σημαντικά τον άνθρωπο. Αν οι άνθρωποι δεν κρίνονταν κατ’ αυτόν τον τρόπο, δεν θα υπήρχε κανένα αποτέλεσμα και θα ήταν απολύτως αδύνατο να σωθεί ο άνθρωπος από την άβυσσο της δυστυχίας. Αν δεν ήταν αυτό το έργο, θα ήταν πολύ δύσκολο για τον άνθρωπο να βγει από τον Άδη, επειδή η καρδιά του έχει πεθάνει εδώ και καιρό και το πνεύμα του έχει συντριβεί εδώ και καιρό από τον Σατανά. Για να σωθείτε εσείς που έχετε βυθιστεί στα τρίσβαθα της κατάπτωσης, χρειάζεται να καλείστε εντατικά, να κρίνεστε δριμύτατα και μόνο τότε η παγωμένη σας καρδιά θα αφυπνιστεί.\nΑπόσπασμα από το κεφάλαιο «Μόνο όσοι οδηγηθούν στην τελείωση μπορούν να ζήσουν μια ουσιαστική ζωή» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 90\nΟ Θεός ενσαρκώθηκε στο πιο οπισθοδρομικό και ακάθαρτο μέρος όλων, και μόνο κατ’ αυτόν τον τρόπο είναι σε θέση να δείξει με σαφήνεια ολόκληρη την άγια και δίκαιη διάθεσή Του. Και μέσα από τι καταδεικνύεται η δίκαιη διάθεσή Του; Καταδεικνύεται όταν κρίνει τις αμαρτίες του ανθρώπου, όταν κρίνει τον Σατανά, όταν αποστρέφεται την αμαρτία και όταν μισεί τους εχθρούς που εναντιώνονται και επαναστατούν εναντίον Του. Εκφράζω αυτά τα λόγια σήμερα για να κρίνω τις αμαρτίες του ανθρώπου, να κρίνω την αδικία του ανθρώπου, να καταραστώ την ανυπακοή του ανθρώπου. Η ατιμία και η δολιότητα του ανθρώπου, τα λόγια και οι πράξεις του ανθρώπου —όλα όσα έρχονται σε αντίθεση με το θέλημα του Θεού, πρέπει να υποβάλλονται σε κρίση, και η ανυπακοή του ανθρώπου πρέπει να καταδικάζεται ως αμαρτία. Τα λόγια Του περιστρέφονται γύρω από τις αρχές της κρίσης. Χρησιμοποιεί την κρίση της αδικίας του ανθρώπου, την κατάρα της ανυπακοής του ανθρώπου και την αποκάλυψη των άσχημων προσώπων του ανθρώπου για να εκδηλώσει τη δική Του δίκαιη διάθεση. Η αγιοσύνη αντιπροσωπεύει τη δίκαιη διάθεσή Του, και όντως η αγιοσύνη του Θεού είναι στην πραγματικότητα η δίκαιη διάθεσή Του. Οι διεφθαρμένες διαθέσεις σας είναι το πλαίσιο των σημερινών λόγων —τις χρησιμοποιώ για να μιλήσω και να κρίνω, και να πραγματοποιήσω το έργο της κατάκτησης. Μόνο αυτό είναι το αληθινό έργο και μόνο αυτό κάνει την αγιοσύνη του Θεού να ακτινοβολεί. Εάν δεν υπάρχει κανένα ίχνος διεφθαρμένης διάθεσης μέσα σου, τότε ο Θεός δεν θα σε κρίνει, ούτε θα σου δείξει τη δίκαιη διάθεσή Του. Εφόσον έχεις διεφθαρμένη διάθεση, ο Θεός δεν θα σε αφήσει να ξεφύγεις, και μέσω αυτού θα φανεί η αγιοσύνη Του. Αν ο Θεός έβλεπε ότι η ακαθαρσία και η ανυπακοή του ανθρώπου ήταν υπερβολικά μεγάλες, αλλά δεν σου μιλούσε, ούτε σε έκρινε, ούτε σε παίδευε για την αδικία σου, τότε αυτό θα αποδείκνυε ότι δεν είναι ο Θεός, διότι δεν θα μισούσε καθόλου την αμαρτία· θα ήταν εξίσου ακάθαρτος με τον άνθρωπο. Σήμερα, σε κρίνω ακριβώς εξαιτίας της ακαθαρσίας σου, και σε παιδεύω ακριβώς εξαιτίας της διαφθοράς και της ανυπακοής σου. Δεν επιδεικνύω τη δύναμή Μου σε εσάς ούτε σας καταπιέζω σκόπιμα· τα κάνω αυτά επειδή εσείς, που έχετε γεννηθεί σε αυτήν τη χώρα της ακαθαρσίας, έχετε μολυνθεί σε ακραίο σημείο από την ακαθαρσία. Απλώς έχετε χάσει την ακεραιότητα και την ανθρώπινη φύση σας και έχετε γίνει σαν τους χοίρους που γεννήθηκαν στις πιο ακάθαρτες γωνιές του κόσμου, οπότε γι’ αυτόν τον λόγο κρίνεστε και γι’ αυτό εξαπολύω την οργή Μου πάνω σας. Ακριβώς εξαιτίας αυτής της κρίσης, είστε σε θέση να δείτε ότι ο Θεός είναι ο δίκαιος Θεός και ότι ο Θεός είναι ο άγιος Θεός· ακριβώς εξαιτίας της αγιοσύνης Του και της δικαιοσύνης Του σας κρίνει και εξαπολύει την οργή Του επάνω σας. Επειδή μπορεί να αποκαλύψει τη δίκαιη διάθεσή Του όταν βλέπει την ανυπακοή του ανθρώπου, και επειδή μπορεί να αποκαλύψει την αγιοσύνη Του όταν βλέπει την ακαθαρσία του ανθρώπου, αυτό αρκεί για να αποδείξει ότι είναι ο ίδιος ο Θεός, ο οποίος είναι άγιος και άσπιλος, και παρ’ όλα αυτά ζει στη χώρα της ακαθαρσίας. Αν ένας άνθρωπος κυλιέται στον βούρκο με άλλους και δεν υπάρχει τίποτε το άγιο σε αυτόν και δεν έχει δίκαιη διάθεση, τότε δεν έχει τα προσόντα να κρίνει την αδικία του ανθρώπου ούτε είναι κατάλληλος να προβεί στην κρίση του ανθρώπου. Αν κάποιος έκρινε κάποιον άλλο, δεν θα ήταν σαν να χαστούκιζε τον εαυτό του στο πρόσωπο; Πώς θα μπορούσαν οι άνθρωποι που είναι εξίσου ακάθαρτοι ο ένας με τον άλλον να έχουν τα προσόντα να κρίνουν τους ομοίους τους; Μόνο ο ίδιος ο άγιος Θεός είναι σε θέση να κρίνει ολόκληρη την ακάθαρτη ανθρωπότητα. Πώς θα μπορούσε ο άνθρωπος να κρίνει τις αμαρτίες του ανθρώπου; Πώς θα μπορούσε ο άνθρωπος να δει τις αμαρτίες του ανθρώπου και πώς θα μπορούσε ο άνθρωπος να έχει τα προσόντα να καταδικάσει αυτές τις αμαρτίες; Εάν ο Θεός δεν είχε τα προσόντα να κρίνει τις αμαρτίες του ανθρώπου, τότε πώς θα μπορούσε να είναι ο ίδιος ο δίκαιος Θεός; Όταν αποκαλύπτονται οι διεφθαρμένες διαθέσεις των ανθρώπων, ο Θεός μιλάει για να κρίνει τους ανθρώπους, και τότε μόνο οι άνθρωποι βλέπουν ότι Αυτός είναι άγιος. Καθώς κρίνει και παιδεύει τον άνθρωπο για τις αμαρτίες του, ενώ παράλληλα εκθέτει τις αμαρτίες του ανθρώπου, κανένας άνθρωπος ή πράγμα δεν μπορεί να ξεφύγει από αυτήν την κρίση· ό,τι είναι ακάθαρτο κρίνεται από Αυτόν, και μόνο έτσι μπορεί να πει κανείς ότι η διάθεσή Του είναι δίκαιη. Αν τα πράγματα ήταν αλλιώς, πώς θα μπορούσε να πει κανείς ότι εσείς είστε αντιθετικά στοιχεία κατ’ όνομα και κατ’ ουσία;\nΚαθημερινά λόγια του Θεού Απόσπασμα 91\nΥπάρχει μεγάλη διαφορά ανάμεσα στο έργο που έχει γίνει στο Ισραήλ και στο σημερινό έργο. Ο Ιεχωβά καθοδήγησε τις ζωές των Ισραηλιτών, και δεν υπήρξε τόσο μεγάλη παίδευση και κρίση, διότι, εκείνη την εποχή, οι άνθρωποι κατανοούσαν ελάχιστα τον κόσμο και είχαν λίγες διεφθαρμένες διαθέσεις. Τότε, οι Ισραηλίτες υπάκουαν πλήρως τον Ιεχωβά. Όταν τους είπε να χτίσουν βωμούς, έχτισαν γρήγορα βωμούς· όταν τους είπε να φορέσουν ιερατικά άμφια, υπάκουσαν. Την εποχή εκείνη, ο Ιεχωβά έμοιαζε με ποιμένα που φρόντιζε ένα κοπάδι προβάτων, ενώ τα πρόβατα ακολουθούσαν την καθοδήγηση του ποιμένα και βοσκούσαν στα λιβάδια· ο Ιεχωβά καθοδηγούσε τη ζωή τους, δίνοντάς τους οδηγίες για το πώς να τρώνε, να ντύνονται, να κατοικούν σε ένα μέρος και να ταξιδεύουν. Δεν είχε έρθει η ώρα να αποκαλυφθεί η διάθεση του Θεού, διότι η ανθρωπότητα εκείνης της εποχής είχε μόλις γεννηθεί· υπήρχαν ελάχιστοι ανυπάκουοι και ανταγωνιστικοί, δεν υπήρχε πολλή ακαθαρσία ανάμεσα στους ανθρώπους, οπότε οι άνθρωποι δεν μπορούσαν να λειτουργήσουν ως αντιθετικά στοιχεία στη διάθεση του Θεού. Η αγιοσύνη του Θεού φαίνεται μέσα από τους ανθρώπους που προέρχονται από τη χώρα της ακαθαρσίας. Σήμερα, χρησιμοποιεί την ακαθαρσία που εμφανίζουν αυτοί οι άνθρωποι της χώρας της ακαθαρσίας, και κρίνει, και κατ’ αυτόν τον τρόπο αυτό που είναι ο Θεός αποκαλύπτεται στην κρίση Του. Και γιατί άραγε κρίνει; Είναι σε θέση να πει τα λόγια της κρίσης επειδή μισεί την αμαρτία· πώς θα μπορούσε να είναι τόσο θυμωμένος αν δεν αποστρεφόταν την ανυπακοή της ανθρωπότητας; Αν δεν αισθανόταν καμία αηδία μέσα Του, καμία αποστροφή, εάν δεν έδινε καμία προσοχή στην ανυπακοή των ανθρώπων, τότε αυτό θα αποδείκνυε ότι είναι εξίσου ακάθαρτος με τον άνθρωπο. Αυτός μπορεί να κρίνει και να παιδεύει τον άνθρωπο ακριβώς επειδή αποστρέφεται την ακαθαρσία, και αυτό που αποστρέφεται δεν υπάρχει μέσα Του. Εάν υπήρχε επίσης εναντίωση και ανυπακοή μέσα Του, δεν θα μισούσε όσους είναι ανταγωνιστικοί και ανυπάκουοι. Εάν το έργο των εσχάτων ημερών διεξαγόταν στο Ισραήλ, δεν θα είχε κανένα νόημα. Γιατί το έργο των εσχάτων ημερών επιτελείται στην Κίνα, το πιο σκοτεινό και οπισθοδρομικό μέρος όλων; Προκειμένου να επιδείξει την αγιοσύνη και τη δικαιοσύνη Του. Με λίγα λόγια, όσο πιο σκοτεινό είναι το μέρος, τόσο πιο ξεκάθαρα μπορεί να καταδειχθεί η αγιοσύνη του Θεού. Στην πραγματικότητα, όλα αυτά γίνονται για χάρη του έργου του Θεού. Μόλις σήμερα συνειδητοποιείτε ότι ο Θεός έχει κατέλθει από τον ουρανό για να σταθεί ανάμεσά σας, ότι Τον επιδεικνύει ξεκάθαρα η ακαθαρσία και η ανυπακοή σας, και μόλις τώρα αναγνωρίζετε τον Θεό. Δεν είναι αυτή η μέγιστη εξύψωση; Στην πραγματικότητα, είστε μια ομάδα ανθρώπων στην Κίνα, οι οποίοι επιλεχθήκατε. Και επειδή επιλεχθήκατε και απολαύσατε τη χάρι του Θεού και επειδή δεν έχετε τα προσόντα να απολαύσετε τόσο μεγάλη χάρι, αυτό αποδεικνύει ότι όλα αυτά συνιστούν την υπέρτατη εξύψωσή σας. Ο Θεός έχει εμφανιστεί σ’ εσάς και σας έχει δείξει ολόκληρη την άγια διάθεσή Του, και σας έχει προσφέρει όλα αυτά και σας έδωσε να απολαύσετε όλες τις ευλογίες που θα μπορούσατε πιθανώς να απολαύσετε. Όχι μόνο έχετε γευτεί τη δίκαιη διάθεση του Θεού, αλλά, επιπλέον, έχετε γευτεί τη σωτηρία του Θεού, τη λύτρωση του Θεού και την απεριόριστη, άπειρη αγάπη του Θεού. Εσείς, οι πιο ακάθαρτοι όλων, έχετε απολαύσει τόσο μεγάλη χάρι —δεν είστε ευλογημένοι; Δεν σημαίνει αυτό ότι ο Θεός σάς ανυψώνει; Εσείς είστε οι κατώτεροι όλων· είστε ανάξιοι από τη φύση σας να απολαύσετε μια τόσο μεγάλη ευλογία, εντούτοις ο Θεός έκανε μια εξαίρεση με το να σε ανυψώσει. Δεν αισθάνεσαι ντροπή; Εάν είσαι ανίκανος να εκτελέσεις το καθήκον σου, τότε θα ντραπείς τελικά για τον εαυτό σου και θα αυτοτιμωρηθείς. Σήμερα, δεν είσαι πειθαρχημένος, ούτε τιμωρείσαι· η σάρκα σου είναι σώα κι ασφαλής —αλλά τελικά, αυτά τα λόγια θα σε κάνουν να ντραπείς. Μέχρι σήμερα, δεν έχω παιδεύσει κανέναν ανοιχτά· τα λόγια μου μπορεί να είναι αυστηρά, αλλά πώς φέρομαι στους ανθρώπους; Τους παρηγορώ, τους παροτρύνω και τους υπενθυμίζω. Δεν το κάνω αυτό για κανέναν άλλον λόγο παρά για να σας σώσω. Άραγε όντως δεν κατανοείτε το θέλημά Μου; Εσείς θα πρέπει να κατανοείτε τι λέω και να εμπνέεστε από τα λόγια αυτά. Τώρα μόλις πολλοί άνθρωποι καταλαβαίνουν. Δεν είναι αυτή η ευλογία του να είναι κανείς αντιθετικό στοιχείο; Το να είναι κανείς αντιθετικό στοιχείο δεν είναι το πιο ευλογημένο πράγμα; Τελικά, όταν πάτε να διαδώσετε το ευαγγέλιο, θα λέτε το εξής: «Είμαστε κλασικά αντιθετικά στοιχεία». Θα σε ρωτήσουν: «Τι σημαίνει να είσαι κλασικό αντιθετικό στοιχείο;» Και εσύ θα λες: «Είμαστε αντιθετικά στοιχεία στο έργο του Θεού και στη μεγάλη δύναμή Του. Ολόκληρη η δίκαιη διάθεση του Θεού έρχεται στο φως από την ανυπακοή μας· είμαστε τα αντικείμενα υπηρεσίας του έργου του Θεού τις έσχατες ημέρες, είμαστε τα παραρτήματα του έργου Του, αλλά και τα εργαλεία του». Μόλις το ακούσουν αυτό, θα δείξουν ενδιαφέρον. Στη συνέχεια, θα λες: «Είμαστε τα δείγματα και τα πρότυπα για την ολοκλήρωση του έργου ολόκληρου του σύμπαντος από τον Θεό, και για την κατάκτηση όλης της ανθρωπότητας από Αυτόν. Είτε είμαστε άγιοι είτε ακάθαρτοι, συνολικά, εξακολουθούμε να είμαστε πιο ευλογημένοι από εσάς, διότι έχουμε δει τον Θεό, και μέσω της ευκαιρίας να μας κατακτήσει, καταδεικνύεται η μεγάλη δύναμη του Θεού· ακριβώς επειδή είμαστε ακάθαρτοι και διεφθαρμένοι έχει ενεργοποιηθεί η δίκαιη διάθεσή Του. Είστε ικανοί να καταθέσετε μαρτυρία κατ’ αυτόν τον τρόπο για το έργο του Θεού τις έσχατες ημέρες; Δεν έχετε τα προσόντα! Αυτό δεν είναι παρά η εξύψωσή μας από τον Θεό! Παρόλο που μπορεί να μην είμαστε αλαζονικοί, μπορούμε να υμνούμε τον Θεό περήφανα, διότι κανείς δεν μπορεί να κληρονομήσει μια τόσο μεγάλη υπόσχεση και κανείς δεν μπορεί να απολαύσει μια τόσο μεγάλη ευλογία. Αισθανόμαστε τόσο ευγνώμονες που, αν και τόσο ακάθαρτοι, μπορούμε να εργαστούμε ως αντιθετικά στοιχεία κατά τη διάρκεια της διαχείρισης του Θεού». Και όταν ρωτούν: «Τι σημαίνει δείγματα και πρότυπα;» εσύ θα λες: «Είμαστε οι πιο ανυπάκουοι και ακάθαρτοι των ανθρώπων· έχουμε διαφθαρεί βαθύτατα από τον Σατανά, και είμαστε οι πιο οπισθοδρομικοί και ποταποί μεταξύ των θνητών. Είμαστε κλασικά παραδείγματα όσων έχουν χρησιμοποιηθεί από τον Σατανά. Σήμερα, επιλεχθήκαμε από τον Θεό ως οι πρώτοι μεταξύ των ανθρώπων για να κατακτηθούμε, και έχουμε αντικρίσει τη δίκαιη διάθεση του Θεού και κληρονομήσαμε την υπόσχεσή Του· χρησιμοποιούμαστε για να κατακτηθούν περισσότεροι άνθρωποι, οπότε είμαστε τα δείγματα και τα πρότυπα όσων κατακτώνται μεταξύ των ανθρώπων». Δεν υπάρχει καλύτερη μαρτυρία από αυτά τα λόγια, και αυτή είναι η καλύτερη εμπειρία σου.\nΚαθημερινά λόγια του Θεού Απόσπασμα 92\nΤο έργο της κατάκτησης που γίνεται πάνω σ’ εσάς τους ανθρώπους έχει βαθύτατη σημασία: Από μία άποψη, ο σκοπός αυτού του έργου είναι να οδηγήσει στην τελείωση μια ομάδα ανθρώπων, δηλαδή να τους οδηγήσει στην τελείωση δημιουργώντας μια ομάδα νικητών —ως η πρώτη ομάδα ανθρώπων που έχουν ολοκληρωθεί, δηλαδή τα πρωτοκάρπια. Από μια άλλη άποψη, σκοπός του έργου είναι να επιτρέψει στα δημιουργημένα όντα να απολαύσουν την αγάπη του Θεού και να λάβουν την πλήρη και μεγαλύτερη σωτηρία του Θεού, να επιτρέψει στον άνθρωπο να απολαύσει όχι μόνο το έλεος και τη στοργή, αλλά πάνω απ’ όλα, την παίδευση και την κρίση. Από τη δημιουργία του κόσμου μέχρι σήμερα, όλα όσα έχει κάνει ο Θεός στο έργο Του είναι αγάπη, χωρίς να έχει κανένα μίσος για τον άνθρωπο. Ακόμα και η παίδευση και η κρίση που έχεις δει, είναι κι αυτά αγάπη, μια πιο αληθινή και πιο πραγματική αγάπη, μια αγάπη που οδηγεί τον άνθρωπο στο σωστό μονοπάτι της ανθρώπινης ζωής. Από μια τρίτη άποψη, ο σκοπός του έργου είναι να καταθέσει μαρτυρία ενώπιον του Σατανά. Και από μια τέταρτη άποψη, ο σκοπός του είναι να βάλει τις βάσεις για τη διάδοση του μελλοντικού ευαγγελικού έργου. Όλο το έργο που έχει κάνει Αυτός αποσκοπεί να οδηγήσει τους ανθρώπους στο σωστό μονοπάτι της ανθρώπινης ζωής, έτσι ώστε να ζήσουν ως κανονικοί άνθρωποι, διότι οι άνθρωποι δεν γνωρίζουν πώς να ζουν και, χωρίς μια τέτοια καθοδήγηση, θα ζεις απλώς και μόνο μια κενή ζωή· η ζωή σου δεν θα έχει αξία ή νόημα και θα είσαι παντελώς ανίκανος να είσαι ένα κανονικό άτομο. Αυτή είναι η βαθύτερη σημασία της κατάκτησης του ανθρώπου. Είστε όλοι σας απόγονοι του Μωάβ· όταν το έργο της κατάκτησης επιτελείται επάνω σας, συνιστά μεγάλη σωτηρία. Όλοι σας ζείτε σε έναν τόπο αμαρτίας και ακολασίας, και είστε όλοι ακόλαστοι και αμαρτωλοί. Σήμερα, όχι μόνο είστε σε θέση να αντικρίσετε τον Θεό, αλλά, πάνω απ’ όλα, έχετε λάβει παίδευση και κρίση, έχετε λάβει πολύ βαθιά σωτηρία, με άλλα λόγια, έχετε λάβει τη μέγιστη αγάπη του Θεού. Όλα όσα κάνει ο Θεός, τα κάνει με πραγματική στοργή για εσάς. Εκείνος δεν έχει καμία κακή πρόθεση. Σας κρίνει λόγω των αμαρτιών σας, έτσι ώστε να εξετάσετε τον εαυτό σας και να λάβετε αυτήν την τεράστια σωτηρία. Όλα αυτά γίνονται με σκοπό την ολοκλήρωση του ανθρώπου. Από την αρχή μέχρι το τέλος, ο Θεός κάνει τα μέγιστα για να σώσει τον άνθρωπο και σε καμία περίπτωση δεν επιθυμεί να καταστρέψει ολοσχερώς τους ανθρώπους που Εκείνος δημιούργησε με τα ίδια Του τα χέρια. Σήμερα, έχει έρθει ανάμεσά σας για να κάνει έργο, άρα δεν είναι αυτή η σωτηρία ακόμα μεγαλύτερη; Αν σας μισούσε, θα συνέχιζε να κάνει ένα έργο τέτοιου μεγέθους για να σας καθοδηγήσει προσωπικά; Γιατί να υποφέρει τόσο; Ο Θεός δεν σας μισεί ούτε έχει κακές προθέσεις απέναντί σας. Θα πρέπει να γνωρίζετε ότι η αγάπη του Θεού είναι η πιο αληθινή αγάπη. Μόνο λόγω της ανυπακοής των ανθρώπων πρέπει Εκείνος να τους σώσει μέσω της κρίσης· διαφορετικά, η σωτηρία τους δεν θα καταστεί δυνατή. Επειδή δεν γνωρίζετε πώς να ζείτε και δεν έχετε καν την επίγνωση του πώς να ζείτε, κι επειδή ζείτε σε αυτόν τον ακόλαστο και αμαρτωλό τόπο και είστε και οι ίδιοι ακόλαστοι και βρομεροί διάβολοι, Εκείνος δεν αντέχει να σας αφήσει να εκμαυλιστείτε ακόμα περισσότερο, δεν αντέχει να σας βλέπει να ζείτε τώρα σε ένα βρομερό τόπο σαν κι αυτόν, όπου ο Σατανάς σάς ποδοπατά κατά βούληση και δεν αντέχει να σας αφήσει να πέσετε στον Άδη. Το μόνο που θέλει Εκείνος είναι να κερδίσει αυτήν την ομάδα ανθρώπων και να σας σώσει εξ ολοκλήρου. Αυτός είναι ο βασικός σκοπός για τον οποίο επιτελεί το έργο της κατάκτησης πάνω σας —είναι μόνο για τη σωτηρία. Αν δεν μπορείς να δεις ότι όλα όσα γίνονται επάνω σου είναι αγάπη και σωτηρία, αν νομίζεις ότι είναι απλώς μια μέθοδος, ένας τρόπος βασανισμού του ανθρώπου και κάτι αναξιόπιστο, τότε μπορείς κάλλιστα να επιστρέψεις στον κόσμο σου και να υποφέρεις πόνο και κακουχίες! Αν είσαι πρόθυμος να ακολουθήσεις αυτό το ρεύμα και να απολαύσεις αυτήν την κρίση και αυτήν την τεράστια σωτηρία, να απολαύσεις όλες αυτές τις ευλογίες, ευλογίες που δεν απαντώνται πουθενά στον κόσμο των ανθρώπων, και να απολαύσεις αυτήν την αγάπη, τότε φέρσου σωστά: Μείνε σε αυτό το ρεύμα για να αποδεχθείς το έργο της κατάκτησης, ώστε να οδηγηθείς στην τελείωση. Σήμερα, παρόλο που μπορεί να υποστείς λίγο πόνο και εξευγενισμό λόγω της κρίσης του Θεού, αυτός ο πόνος έχει αξία και νόημα. Παρόλο που οι άνθρωποι εξευγενίζονται και εκτίθενται ανηλεώς από την παίδευση και την κρίση του Θεού —οι οποίες έχουν στόχο να τιμωρηθούν για τις αμαρτίες τους, να τιμωρηθούν στη σάρκα τους— κανένα μέρος αυτού του έργου δεν έχει πρόθεση να καταδικαστεί και να τιμωρηθεί η σάρκα τους. Οι σκληρές αποκαλύψεις του λόγου αποσκοπούν όλες τους να σε οδηγήσουν στο σωστό μονοπάτι. Έχετε βιώσει προσωπικά τόσο μεγάλο μέρος αυτού του έργου και είναι ξεκάθαρο ότι δεν σας έχει οδηγήσει σε κάποιο κακό μονοπάτι! Όλα αυτά γίνονται για να σε κάνουν να βιώσεις μια κανονική ανθρώπινη φύση και όλα αυτά μπορούν να επιτευχθούν από την κανονική ανθρώπινη φύση σου. Κάθε στάδιο του έργου του Θεού βασίζεται στις ανάγκες σου, γίνεται σύμφωνα με τις αδυναμίες σου και σύμφωνα με το πραγματικό ανάστημά σου, και δεν επωμίζεστε κανένα αβάσταχτο φορτίο. Αυτό δεν το κατανοείς ξεκάθαρα σήμερα, και θεωρείς ότι είμαι σκληρός μαζί σου και όντως πιστεύεις πάντοτε ότι ο λόγος για τον οποίο σε παιδεύω, σε κρίνω και σε επιπλήττω καθημερινά είναι το ότι σε μισώ. Εντούτοις, παρόλο που αυτό που έχεις υποστεί είναι παίδευση και κρίση, στην πραγματικότητα είναι αγάπη για εσένα και η μέγιστη προστασία. Αν δεν μπορείς να κατανοήσεις το βαθύτερο νόημα αυτού του έργου, τότε θα είναι αδύνατο να συνεχίσεις να βιώνεις εμπειρίες. Αυτή η σωτηρία θα έπρεπε να σου φέρει παρηγοριά. Μην αρνείσαι να έρθεις στα συγκαλά σου. Εφόσον έχεις φτάσει μέχρι εδώ, θα έπρεπε να βλέπεις ξεκάθαρα τη σημασία του έργου της κατάκτησης και δεν θα έπρεπε να έχεις πλέον οποιεσδήποτε απόψεις σχετικά μ’ αυτό, ούτως ή άλλως!\nΑπόσπασμα από το κεφάλαιο «Η πραγματική αλήθεια του έργου της κατάκτησης (4)» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 93\nΌσοι είναι σε θέση να παραμείνουν σταθεροί κατά τη διάρκεια του έργου της κρίσης και της παίδευσης του Θεού κατά τις έσχατες ημέρες —δηλαδή, κατά τη διάρκεια του τελικού έργου του εξαγνισμού— θα είναι εκείνοι που θα εισέλθουν στην τελική ανάπαυση με τον Θεό· λοιπόν, αυτοί που θα εισέλθουν στην ανάπαυση, θα έχουν απελευθερωθεί από την επιρροή του Σατανά και θα έχουν αποκτηθεί από τον Θεό μόνον αφού έχουν υποβληθεί στο τελικό έργο Του, του εξαγνισμού. Αυτοί οι άνθρωποι που έχουν τελικά αποκτηθεί από τον Θεό θα εισέλθουν στην τελική ανάπαυση. Η ουσία του έργου της παίδευσης και της κρίσης είναι να εξαγνίσει την ανθρωπότητα για την ημέρα της τελικής ανάπαυσης. Διαφορετικά, ολόκληρη η ανθρωπότητα δεν θα μπορέσει να ακολουθήσει το δικό της είδος ή να εισέλθει στην ανάπαυση. Αυτό το έργο είναι το μοναδικό μονοπάτι της ανθρωπότητας για να εισέλθει στην ανάπαυση. Μόνο το έργο του εξαγνισμού του Θεού θα εξαγνίσει την ανθρωπότητα από την αδικία της, και μόνο το έργο της παίδευσης και της κρίσης Του θα αναδείξει αυτά τα ανυπάκουα πράγματα μεταξύ της ανθρωπότητας, διαχωρίζοντας έτσι εκείνους που μπορούν να σωθούν από αυτούς που δεν μπορούν, και εκείνους που θα παραμείνουν από εκείνους που δεν θα το κάνουν. Όταν τελειώσει αυτό το έργο, όλοι εκείνοι στους οποίους επιτραπεί να παραμείνουν, θα εξαγνιστούν και θα εισέλθουν σε μια υψηλότερη κατάσταση της ανθρωπότητας, στην οποία θα απολαύσουν μια πιο θαυμάσια δεύτερη ανθρώπινη ζωή πάνω στη γη· με άλλα λόγια, θα εισέλθουν στην ημέρα ανάπαυσης της ανθρωπότητας και θα ζήσουν μαζί με τον Θεό. Όταν αυτοί που δεν μπορούν να παραμείνουν, υποστούν παίδευση και κρίση, οι αρχικές τους μορφές θα αποκαλυφθούν πλήρως· μετά από αυτό, θα καταστραφούν όλοι και, όπως ο Σατανάς, δεν θα τους επιτραπεί πλέον να επιβιώσουν πάνω στη γη. Η ανθρωπότητα του μέλλοντος δεν θα περιέχει πλέον κανένα από αυτά τα είδη ανθρώπων· αυτοί οι άνθρωποι δεν θα είναι κατάλληλοι να εισέλθουν στη χώρα της τελικής ανάπαυσης, ούτε να εισέλθουν στην ημέρα ανάπαυσης που ο Θεός και ο άνθρωπος θα μοιραστούν, γιατί είναι στόχοι της τιμωρίας, είναι οι ασεβείς και δεν είναι δίκαιοι άνθρωποι. Είχαν λυτρωθεί κάποτε και είχαν επίσης κριθεί και παιδευτεί· είχαν επίσης υπηρετήσει κάποτε τον Θεό, αλλά όταν έρθει η τελευταία μέρα, θα εξαλειφθούν και θα καταστραφούν εξαιτίας της δικής τους κακίας και λόγω της ανυπακοής και της μη αναστρέψιμης κατάστασής τους. Δεν θα υπάρχουν πλέον στον κόσμο του μέλλοντος και δεν θα υπάρχουν πλέον ανάμεσα στην ανθρώπινη φυλή του μέλλοντος. Όλοι ανεξαιρέτως οι κακοποιοί κι όλοι όσοι δεν έχουν σωθεί θα καταστραφούν όταν οι άγιοι ανάμεσα από την ανθρωπότητα εισέλθουν στην ανάπαυση, ανεξάρτητα από το αν είναι τα πνεύματα των νεκρών ή εκείνοι που εξακολουθούν να ζουν με σάρκα και οστά. Ανεξάρτητα από ποια εποχή είναι αυτή στην οποία ανήκουν αυτά τα κακοποιά πνεύματα και οι κακοποιοί άνθρωποι ή τα πνεύματα των δίκαιων ανθρώπων και εκείνων που εφαρμόζουν τη δικαιοσύνη, όλοι οι κακοποιοί θα καταστραφούν κι όλοι οι δίκαιοι θα επιβιώσουν. Το αν ένα άτομο ή πνεύμα λαμβάνει σωτηρία δεν αποφασίζεται εξ ολοκλήρου βάσει του έργου της τελικής εποχής, αλλά καθορίζεται μάλλον με βάση το αν έχει αντισταθεί ή ήταν ανυπάκουο στον Θεό. Εάν οι άνθρωποι της προηγούμενης εποχής έπρατταν το κακό και δεν μπορούσαν να σωθούν, θα ήταν αναμφισβήτητα στόχοι για τιμωρία. Αν οι άνθρωποι σε αυτή την εποχή πράττουν το κακό και δεν μπορούν να σωθούν, είναι επίσης σίγουρα στόχοι για τιμωρία. Οι άνθρωποι χωρίζονται με βάση το καλό και το κακό, όχι με βάση την εποχή. Μόλις χωρίζονται με βάση το καλό και το κακό, οι άνθρωποι δεν τιμωρούνται ούτε ανταμείβονται αμέσως· αντίθετα, ο Θεός θα επιτελέσει το έργο της τιμωρίας του κακού και της ανταμοιβής του καλού, μόνον αφού έχει ολοκληρώσει την επιτέλεση του έργου της κατάκτησης τις έσχατες ημέρες. Στην πραγματικότητα, χρησιμοποιεί το καλό και το κακό για να διαχωρίσει την ανθρωπότητα από τότε που πραγματοποίησε το έργο Του ανάμεσα στην ανθρωπότητα. Απλώς θα επιβραβεύσει τους δίκαιους και θα τιμωρήσει τους ασεβείς μετά την ολοκλήρωση του έργου Του, αντί να χωρίσει τους πονηρούς και τους δίκαιους, μετά την ολοκλήρωση του έργου Του στο τέλος και αμέσως μετά να ξεκινήσει το έργο Του να τιμωρήσει το κακό και να επιβραβεύσει το καλό. Το τελικό έργο Του της τιμωρίας του κακού και της ανταμοιβής του καλού γίνεται εξ ολοκλήρου για να εξαγνίσει τελείως όλη την ανθρωπότητα, ώστε να μπορεί να φέρει σε αιώνια ανάπαυση μια εντελώς αγία ανθρωπότητα. Αυτό το στάδιο του έργου Του είναι το πιο κρίσιμο έργο Του. Είναι το τελικό στάδιο του συνολικού έργου διαχείρισής Του. Εάν ο Θεός δεν κατέστρεφε τους ασεβείς, αλλά τους άφηνε να παραμένουν, τότε ολόκληρη η ανθρωπότητα δεν θα μπορούσε ακόμα να εισέλθει στην ανάπαυση και ο Θεός δεν θα ήταν σε θέση να φέρει όλη την ανθρωπότητα σε μια καλύτερη βασιλεία. Αυτό το είδος εργασίας δεν θα ολοκληρωνόταν. Όταν τελειώσει το έργο Του, ολόκληρη η ανθρωπότητα θα είναι εντελώς αγία. Μόνο με αυτόν τον τρόπο μπορεί ο Θεός να ζήσει ειρηνικά σε ανάπαυση.\nΚαθημερινά λόγια του Θεού Απόσπασμα 94\nΤα βήματά Μου διατρέχουν όλο το σύμπαν μέχρι τα πέρατα της γης, τα μάτια Μου εξετάζουν συνεχώς τον κάθε άνθρωπο ξεχωριστά και, επιπλέον, παρακολουθώ ολόκληρο το σύμπαν. Τα λόγια Μου εργάζονται ουσιαστικά σε κάθε γωνιά του σύμπαντος. Όποιος τολμά να μη Μου παρέχει υπηρεσία, όποιος τολμά να μη Μου είναι πιστός, όποιος τολμά να ασκεί κρίση στο όνομά Μου και όποιος τολμά να διασύρει και να συκοφαντεί τους υιούς Μου —όσοι είναι όντως ικανοί για τέτοια πράγματα— πρέπει να υποβληθούν σε αυστηρή κρίση. Η κρίση Μου θα επέλθει ολόκληρη, πράγμα το οποίο σημαίνει ότι τώρα είναι η εποχή της κρίσης και μέσω προσεκτικής παρατήρησης θα ανακαλύψετε ότι η κρίση Μου εκτείνεται σ’ όλον τον σύμπαν κόσμο. Όπως είναι φυσικό, ο οίκος Μου δεν εξαιρείται· η κρίση θα επέλθει σε εκείνους των οποίων οι σκέψεις, τα λόγια ή οι ενέργειες δεν συμμορφώνονται με το θέλημά Μου. Πρέπει να καταλάβεις το εξής! Η κρίση Μου απευθύνεται σ’ ολόκληρο τον σύμπαν κόσμο, όχι μόνο σε μια ομάδα ανθρώπων ή πραγμάτων. Το έχεις συνειδητοποιήσει αυτό; Αν βαθιά μέσα σου έχεις αντιφατικές σκέψεις για Μένα, τότε θα κριθείς αμέσως μέσα σου.\nΗ κρίση Μου παίρνει κάθε σχήμα και μορφή. Να ξέρετε το εξής! Εγώ είμαι ο μοναδικός και σοφός Θεός του σύμπαντος κόσμου! Τίποτα δεν υπερβαίνει τη δύναμή Μου. Οι κρίσεις Μου αποκαλύπτονται όλες σ’ εσάς: Αν έχεις τυχόν αντιφατικές σκέψεις για Μένα, θα σε διαφωτίσω ως μέσο προειδοποίησης. Αν δεν ακούς, θα σ’ εγκαταλείψω αμέσως (εδώ δεν αναφέρομαι στην αμφισβήτηση του ονόματός Μου, αλλά στις εξωτερικές συμπεριφορές που σχετίζονται με τις σαρκικές απολαύσεις). Αν οι σκέψεις σου Με αψηφούν, αν Μου κάνεις παράπονα, αν αποδέχεσαι ξανά και ξανά τις ιδέες του Σατανά και αν δεν ακολουθείς τα αισθήματα της ζωής, τότε το πνεύμα σου θα είναι στο σκοτάδι και η σάρκα σου θα πονέσει. Πρέπει να έρθεις πιο κοντά Μου. Δεν θα μπορέσεις ποτέ να επανέλθεις στην κανονική κατάστασή σου μέσα σε μόλις μία ή δύο ημέρες και η ζωή σου θα μείνει εμφανώς πολύ πίσω. Όσον αφορά εκείνους που μιλούν με ακόλαστο τρόπο, θα πειθαρχήσω το στόμα και τη γλώσσα σας και θα υποβάλλω τη γλώσσα σας σε αντιμετώπιση. Εκείνους που κάνουν άκρως ακόλαστες πράξεις, θα σας προειδοποιήσω εν πνεύματι και θα παιδεύσω αυστηρά εκείνους που δεν ακούν. Εκείνους που Με κρίνουν και Με αψηφούν ανοιχτά, δηλαδή εκείνους που επιδεικνύουν ανυπακοή στα λόγια ή στις πράξεις, θα τους εξοντώσω ολοσχερώς και θα τους εγκαταλείψω, κάνοντάς τους να χαθούν και να απωλέσουν τις ύψιστες ευλογίες· πρόκειται για εκείνους που θα εξοντωθούν αφότου επιλεχθούν. Όσους βρίσκονται σε άγνοια, δηλαδή εκείνους που δεν έχουν σαφή οράματα, θα τους διαφωτίσω και θα τους σώσω· όμως, εκείνοι που κατανοούν την αλήθεια, αλλά δεν την κάνουν πράξη, θα τύχουν μεταχείρισης σύμφωνα με τους προαναφερθέντες κανόνες, είτε έχουν άγνοια είτε όχι. Όσο για εκείνους των οποίων οι προθέσεις ήταν λανθασμένες από την αρχή, θα τους καταστήσω για πάντα ανίκανους να κατανοήσουν την πραγματικότητα και, τελικά, θα εξοντωθούν σταδιακά, ένας προς έναν. Δεν θα μείνει ούτε ένας, παρόλο που παραμένουν τώρα υπό τη διευθέτησή Μου (καθότι δεν λειτουργώ βιαστικά, αλλά με τάξη).\nΗ κρίση Μου έχει αποκαλυφθεί πλήρως. Απευθύνεται σε διάφορους ανθρώπους που πρέπει να πάρουν όλοι τη θέση που τους αρμόζει. Θα διαχειριστώ και θα κρίνω τους ανθρώπους σύμφωνα με τους κανόνες που έχουν παραβιάσει. Όσο για εκείνους που δεν πρόσκεινται σ’ αυτό το όνομα και δεν αποδέχονται τον Χριστό των εσχάτων ημερών, ισχύει μόνο ένας κανόνας: Θα πάρω αμέσως το πνεύμα, την ψυχή και το σώμα οποιουδήποτε Με αψηφά και θα τα ρίξω στον Άδη· όποιος δεν Με αψηφά, θα περιμένω να ωριμάσετε, πριν εκτελέσω μια δεύτερη κρίση. Τα λόγια Μου εξηγούν τα πάντα με πλήρη σαφήνεια και τίποτα δεν είναι κρυμμένο. Το μόνο που εύχομαι είναι να μπορέσετε να τα έχετε κατά νου ανά πάσα στιγμή!\nΑπόσπασμα από το «Κεφάλαιο 67» του «Ομιλίες του Χριστού στην αρχή» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 95\nΑπόσπασμα από το κεφάλαιο «Η πραγματική αλήθεια του έργου της κατάκτησης (1)» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 96\nΗχεί βροντερή φωνή, σείοντας ολόκληρο το σύμπαν. Είναι τόσο εκκωφαντική, που οι άνθρωποι δεν προλαβαίνουν να κάνουν στην άκρη εγκαίρως. Κάποιοι σκοτώνονται, κάποιοι καταστρέφονται και κάποιοι κρίνονται. Πρόκειται πράγματι για ένα θέαμα που όμοιό του δεν έχει ξαναδεί κανείς. Ακούστε προσεκτικά: Οι βροντές συνοδεύονται από τον ήχο του θρήνου, και αυτός ο ήχος έρχεται από τον Άδη· έρχεται από την κόλαση. Είναι ο πικρός ήχος εκείνων των υιών της επανάστασης, τους οποίους έχω κρίνει. Όσοι δεν έχουν ακούσει αυτά που λέω και δεν έχουν κάνει πράξη τα λόγια Μου έχουν κριθεί με δριμύτητα κι έχουν λάβει την κατάρα της οργής Μου. Η φωνή Μου είναι κρίση και οργή· δεν είμαι ελαστικός με κανέναν και δεν δείχνω έλεος σε κανέναν, διότι είμαι ο δίκαιος Θεός ο ίδιος και είμαι γεμάτος οργή· είμαι γεμάτος φωτιά, κάθαρση και καταστροφή. Μέσα Μου δεν υπάρχει τίποτα το κρυφό, τίποτα το συναισθηματικό, αντιθέτως τα πάντα είναι ανοιχτά, δίκαια και αμερόληπτα. Επειδή οι πρωτότοκοι υιοί Μου είναι ήδη μαζί Μου στον θρόνο κυβερνώντας όλα τα έθνη και όλους τους λαούς, τα πράγματα και οι άνθρωποι που διακρίνονται από αδικία και ανομία αρχίζουν τώρα να κρίνονται. Θα τα εξετάσω ένα προς ένα, δίχως να παραλείψω τίποτα και αποκαλύπτοντάς τα πλήρως. Διότι η κρίση Μου έχει αποκαλυφθεί πλήρως και είναι πλήρως ανοικτή, και δεν έχω κρατήσει απολύτως τίποτα κρυφό· θα πετάξω οτιδήποτε δεν συνάδει με το θέλημά Μου και θα το αφήσω να χαθεί για όλη την αιωνιότητα στο πηγάδι της αβύσσου. Θα το αφήσω να καίγεται αιωνίως εκεί. Αυτή είναι η δικαιοσύνη Μου και αυτή είναι η ακεραιότητά Μου. Κανείς δεν μπορεί να το αλλάξει αυτό, και τα πάντα πρέπει να βρίσκονται υπό τη διοίκησή Μου.\nΟι περισσότεροι άνθρωποι αγνοούν τις ομιλίες Μου, νομίζοντας ότι τα λόγια είναι απλώς λόγια και ότι τα γεγονότα είναι γεγονότα. Είναι τυφλοί! Δεν γνωρίζουν ότι είμαι ο πιστός Θεός ο ίδιος; Τα λόγια και τα γεγονότα Μου συμβαίνουν ταυτόχρονα. Έτσι δεν έχουν στ’ αλήθεια τα πράγματα; Οι άνθρωποι απλώς δεν κατανοούν τα λόγια Μου, και μόνο εκείνοι που έχουν διαφωτιστεί μπορούν να καταλάβουν πραγματικά. Αυτό είναι γεγονός. Μόλις οι άνθρωποι βλέπουν τα λόγια Μου, τρελαίνονται από τον φόβο και τρέχουν τρομαγμένοι από εδώ κι από εκεί για να κρυφτούν. Τούτο είναι ακόμη πιο έντονο όταν έρχεται η κρίση Μου. Όταν δημιούργησα τα πάντα, όταν θα καταστρέψω τον κόσμο και όταν θα ολοκληρώσω τους πρωτότοκους υιούς —όλα αυτά θα επιτευχθούν με έναν μόνο λόγο από το στόμα Μου. Αυτό συμβαίνει επειδή ο ίδιος ο λόγος Μου είναι η εξουσία· είναι η κρίση. Μπορεί να ειπωθεί ότι η υπόστασή Μου είναι η κρίση και η μεγαλοπρέπεια· πρόκειται για αμετάβλητο γεγονός. Αυτή είναι μία πτυχή των διοικητικών διαταγμάτων Μου· δεν είναι παρά ένας τρόπος με τον οποίο κρίνω τους ανθρώπους. Στα μάτια Μου, τα πάντα —συμπεριλαμβανομένων όλων των ανθρώπων, όλων των υποθέσεων και όλων των πραγμάτων— βρίσκονται στα χέρια Μου και υπό την κρίση Μου. Κανείς και τίποτα δεν τολμά να συμπεριφέρεται ξέφρενα ή να κάνει του κεφαλιού του, και τα πάντα πρέπει να επιτευχθούν σύμφωνα με τα λόγια που εκφέρω. Μέσα από τις ανθρώπινες αντιλήψεις, όλοι πιστεύουν τα λόγια της υπόστασής Μου. Όταν εκφράζεται το Πνεύμα Μου, όλοι αμφιβάλλουν. Οι άνθρωποι δεν έχουν την παραμικρή γνώση της παντοδυναμίας Μου και προβαίνουν, μάλιστα, σε κατηγορίες εναντίον Μου. Σου το λέω, όποιοι αμφισβητούν τα λόγια Μου και όποιοι προσβάλλουν τα λόγια Μου, θα είναι αυτοί που θα καταστραφούν· αυτοί είναι οι αιώνιοι υιοί της καταδίκης. Αυτό καταδεικνύει ότι υπάρχουν ελάχιστοι πρωτότοκοι υιοί, γιατί αυτός είναι ο τρόπος με τον οποίο εργάζομαι. Όπως έχω ξαναπεί, επιτυγχάνω τα πάντα δίχως να κουνώ ούτε το δάχτυλό Μου· χρησιμοποιώ μόνο τα λόγια Μου. Εκεί, λοιπόν, έγκειται η παντοδυναμία Μου. Στα λόγια Μου, κανείς δεν μπορεί να βρει την πηγή και τον σκοπό των όσων λέω. Οι άνθρωποι δεν μπορούν να το επιτύχουν αυτό και μπορούν να ενεργούν μόνο όταν ακολουθούν τις οδηγίες Μου και να κάνουν τα πάντα σύμφωνα με το θέλημά Μου, σύμφωνα με τη δικαιοσύνη Μου, φέρνοντας στην οικογένειά Μου δικαιοσύνη και γαλήνη, και κάνοντάς τη να ζει αιώνια και να είναι παντοτινά σταθερή και ακλόνητη.\nΗ κρίση Μου έρχεται σε όλους, τα διοικητικά Μου διατάγματα αγγίζουν τους πάντες και τα λόγια Μου και η υπόστασή Μου αποκαλύπτονται σε όλους. Αυτή είναι η ώρα για το μεγάλο έργο του Πνεύματός Μου (αυτήν την ώρα ξεχωρίζουν όσοι θα ευλογηθούν από όσους θα υποστούν δεινά). Μόλις ακουστούν τα λόγια Μου, θα έχω ξεχωρίσει όσους θα ευλογηθούν και όσους θα υποστούν δεινά. Όλα αυτά είναι απολύτως ξεκάθαρα και μπορώ να τα δω όλα με μια ματιά. (Το αναφέρω αυτό σε σχέση με την ανθρώπινη φύση Μου· επομένως, τα λόγια αυτά δεν αντίκεινται στον προκαθορισμό και την επιλογή Μου.) Περιπλανιέμαι στα βουνά και στα ποτάμια και ανάμεσα στα πάντα, διασχίζω τους χώρους του σύμπαντος, παρατηρώντας και εξαγνίζοντας κάθε τόπο, ώστε εκείνες οι ακάθαρτες τοποθεσίες και εκείνοι οι έκλυτοι τόποι να πάψουν να υφίστανται και, ως αποτέλεσμα των λόγων Μου, να καούν ολοσχερώς μέχρι να μη μείνει τίποτα. Για Μένα, τα πάντα είναι εύκολα. Εάν είχε έρθει τώρα η ώρα που προκαθόρισα ότι θα γίνει η καταστροφή του κόσμου, θα μπορούσα να τον κάνω μια μπουκιά με την εκφορά ενός μόνο λόγου. Ωστόσο, δεν είναι τώρα ο καιρός. Τα πάντα πρέπει να είναι έτοιμα προτού επιτελέσω αυτό το έργο, ώστε να μην προκληθεί αναστάτωση στο σχέδιό Μου και να μη διακοπεί η διαχείρισή Μου. Ξέρω πώς να το επιτελέσω με σύνεση: Διαθέτω τη σοφία Μου και έχω τις διευθετήσεις Μου. Οι άνθρωποι δεν πρέπει να κουνήσουν ούτε το δαχτυλάκι τους· προσέξτε μη σκοτωθείτε από το χέρι Μου. Αυτό ήδη θίγει τα διοικητικά Μου διατάγματα. Αυτό καταδεικνύει τη σκληρότητα των διοικητικών διαταγμάτων Μου, καθώς και τις αρχές των διοικητικών Μου διαταγμάτων, οι οποίες έχουν δύο όψεις: Από τη μία, θανατώνω όλους όσοι δεν συμμορφώνονται με το θέλημά Μου και υβρίζουν τα διοικητικά Μου διατάγματα· από την άλλη, εν μέσω της οργής Μου, καταριέμαι όλους όσοι υβρίζουν τα διοικητικά Μου διατάγματα. Αυτές οι δύο πτυχές είναι απαραίτητες και αποτελούν τις εκτελεστικές αρχές των διοικητικών Μου διαταγμάτων. Η μεταχείριση που τυγχάνουν οι πάντες βασίζεται σε αυτές τις δύο αρχές, χωρίς συναίσθημα, ανεξάρτητα από το πόσο πιστοί είναι. Αυτό αρκεί για να καταδείξει τη δικαιοσύνη, τη μεγαλοπρέπεια και την οργή Μου, που θα κάνουν στάχτη καθετί επίγειο, καθετί εγκόσμιο και καθετί που δεν συμμορφώνεται με το θέλημά Μου. Στα λόγια Μου υπάρχουν μυστήρια που παραμένουν κρυμμένα· στα λόγια Μου υπάρχουν, επίσης, μυστήρια που έχουν αποκαλυφθεί. Συνεπώς, σύμφωνα με τις ανθρώπινες αντιλήψεις, σύμφωνα με το ανθρώπινο μυαλό, τα λόγια Μου είναι πάντα ακατανόητα και η καρδιά Μου είναι πάντα ακατάληπτη. Με άλλα λόγια, πρέπει να απαλλάξω τους ανθρώπους από τις αντιλήψεις και το σκεπτικό τους. Αυτό είναι το πιο σημαντικό στοιχείο του σχεδίου διαχείρισής Μου. Πρέπει να το κάνω κατ’ αυτόν τον τρόπο, έτσι ώστε να κερδίσω τους πρωτότοκους υιούς Μου και να επιτύχω όσα θέλω να κάνω.\nΑπόσπασμα από το «Κεφάλαιο 103» του «Ομιλίες του Χριστού στην αρχή» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 97\nΑπόσπασμα από το «Κεφάλαιο 120» του «Ομιλίες του Χριστού στην αρχή» στο βιβλίο «Ο Λόγος Ενσαρκώνεται»\nΚαθημερινά λόγια του Θεού Απόσπασμα 98\nΕντός της βασιλείας, οι μυριάδες των στοιχείων της δημιουργίας ξεκινούν να ξαναζούν και να ανακτούν τη ζωτική τους δύναμη. Λόγω των αλλαγών στην κατάσταση της γης, τα όρια ανάμεσα στη μία και στην άλλη χώρα αρχίζουν επίσης να αλλάζουν. Είχα προφητεύσει στο παρελθόν: Όταν η στεριά χωριστεί από τη στεριά, και όταν η στεριά ενωθεί με τη στεριά, τότε θα είναι η στιγμή που θα συντρίψω όλα τα έθνη. Αυτήν τη φορά, θα ανανεώσω όλη τη δημιουργία και θα ανακατανείμω ολόκληρο το σύμπαν, βάζοντας έτσι το σύμπαν σε τάξη, μεταμορφώνοντας την παλιά κατάσταση σε μια νέα. Αυτό είναι το σχέδιό Μου. Αυτά είναι τα έργα Μου. Όταν τα έθνη κι οι λαοί του κόσμου επιστρέψουν όλοι ενώπιον του θρόνου Μου, θα πάρω όλη την αφθονία του ουρανού και θα την προσφέρω στον κόσμο των ανθρώπων, ούτως ώστε, χάρη σ’ Εμένα, να βρίθει απαράμιλλης αφθονίας. Όμως, για όσο εξακολουθεί να υπάρχει ο παλιός κόσμος, Εγώ θα εξαπολύω την οργή Μου στα έθνη του, θα διακηρύσσω ανοιχτά τα διοικητικά διατάγματά Μου σε όλο το σύμπαν και θα παιδεύω οποιονδήποτε τα παραβιάζει:\nΚαθώς η φωνή Μου γίνεται ολοένα πιο έντονη, παρατηρώ, επίσης, την κατάσταση του σύμπαντος. Μέσα από τα λόγια Μου, τα μυριάδες στοιχεία της δημιουργίας γίνονται όλα καινούργια. Ο ουρανός αλλάζει, το ίδιο και η γη. Η ανθρωπότητα εκτίθεται στην αρχική της μορφή και σταδιακά, ανάλογα με το είδος τους, οι άνθρωποι βρίσκουν και πάλι τον δρόμο τους, εν αγνοία τους, πίσω στην αγκαλιά των οικογενειών τους. Αυτό θα Μου δώσει μεγάλη ευχαρίστηση. Τίποτα δεν Με αποσπά και, ανεπαίσθητα, το μεγάλο έργο Μου πραγματοποιείται και οι μυριάδες των στοιχείων της δημιουργίας μεταμορφώνονται. Όταν δημιούργησα τον κόσμο, έπλασα τα πάντα σύμφωνα με το είδος τους, τοποθετώντας το καθετί που έχει μορφή μαζί με το είδος του. Καθώς το σχέδιο διαχείρισής Μου πλησιάζει στο τέλος του, θα επαναφέρω την προηγούμενη κατάσταση της δημιουργίας, θα επαναφέρω τα πάντα σε αυτό που ήταν αρχικά, αλλάζοντας εκ βάθρων τα πάντα, έτσι ώστε τα πάντα να επιστρέψουν στην αγκαλιά του σχεδίου Μου. Ήγγικεν η ώρα! Το τελευταίο στάδιο του σχεδίου Μου πλησιάζει στην ολοκλήρωσή του. Ω, ακάθαρτε παλιέ κόσμε! Αναπόφευκτα θα καταρρεύσεις κάτω από τα λόγια Μου! Αναπόφευκτα θα εκμηδενιστείς από το σχέδιό Μου! Ω, μυριάδες στοιχεία της δημιουργίας! Θα αποκτήσετε όλα νέα ζωή μέσα από τα λόγια Μου —θα έχετε τον κυρίαρχο Κύριό σας! Ω, αγνέ και αψεγάδιαστε νέε κόσμε! Αναπόφευκτα θα αναγεννηθείς μέσα στη δόξα Μου! Ω, Όρος της Σιών! Μη σιωπάς πια. Έχω επιστρέψει θριαμβευτικά! Εν μέσω της δημιουργίας εξετάζω εξονυχιστικά ολόκληρη τη γη. Επάνω στη γη η ανθρωπότητα έχει ξεκινήσει μια νέα ζωή, έχει κερδίσει μια νέα ελπίδα. Ω, λαέ Μου! Πώς μπορείτε να μην επιστρέψετε στη ζωή μέσα στο φως Μου; Πώς μπορείτε να μην πηδάτε από χαρά υπό την καθοδήγησή Μου; Οι στεριές κραυγάζουν από αγαλλίαση, τα ύδατα αντηχούν από εύθυμα γέλια! Ω, αναστημένο Ισραήλ! Πώς μπορείς να μη νιώθεις περηφάνια για το πεπρωμένο Μου; Ποιος θρήνησε; Ποιος έκλαψε γοερά; Το παλιό Ισραήλ έπαψε να υπάρχει. Το σημερινό Ισραήλ έχει ορθώσει το ανάστημά του, ολόρθο κι επιβλητικό μπροστά στον κόσμο, έχει ανυψωθεί στις καρδιές όλης της ανθρωπότητας. Το σημερινό Ισραήλ σίγουρα θα φτάσει στην πηγή της ύπαρξης μέσω του λαού Μου! Ω, μισητή Αίγυπτος! Σίγουρα δεν εξακολουθείς να Μου αντιτάσσεσαι; Πώς μπορείς να εκμεταλλεύεσαι το έλεός Μου και να προσπαθείς να αποφύγεις το παίδεμά Μου; Πώς είναι δυνατόν να μην υπάρχεις εντός του παιδέματός Μου; Όλοι αυτοί που αγαπώ θα ζήσουν σίγουρα έως την αιωνιότητα, ενώ όσοι Μου αντιτάσσονται θα λαμβάνουν το παίδεμά Μου έως την αιωνιότητα. Επειδή είμαι ένας Θεός ζηλότυπος, δεν θα λυπηθώ έτσι απλά τους ανθρώπους για όλα όσα έχουν κάνει. Θα παρακολουθώ ολόκληρη τη γη και, μέσα από την εμφάνισή Μου στην Ανατολή, με δικαιοσύνη, μεγαλοπρέπεια, οργή και παίδεμα, θα αποκαλύψω τον εαυτό Μου στα πλήθη!\nΠροηγούμενο: Β. Η εμφάνιση και το έργο του Θεού\nΕπόμενο: Δ. Η ενσάρκωση


Οι εκλογές της Κυριακής στη Βαυαρία επιβεβαίωσαν τις δημοσκοπήσεις. Με ποσοστό 37,2% (απώλεια περίπου 12%) η CSU έχασε την αυτοδυναμία και αναζητεί πλέον κυβερνητικό εταίρο για την τοπική κυβέρνηση αλλά και τα αίτια της ήττας.\n«Καθόλου ευχαριστημένος» από το αποτέλεσμα δήλωσε ο Πρωθυπουργός του κρατιδίου, Μάρκους Σέντερ και έκανε λόγο για «μια όχι εύκολη μέρα» για το κόμμα του, το οποίο όμως, όπως είπε, έλαβε καθαρή εντολή σχηματισμού κυβέρνησης. Έσπευσε, ωστόσο, να πάρει αποστάσεις από το δεύτερο κόμμα και μεγάλο κερδισμένο της αναμέτρησης, τους Πράσινους, οι οποίοι συγκέντρωσαν ποσοστό 17,5% ενισχυόμενοι κατά σχεδόν 10 μονάδες από τις εκλογές του 2013.\nΣτην τρίτη θέση αναδεικνύονται οι Ελεύθεροι Ψηφοφόροι με 11,6%, ενώ η Εναλλακτική για την Γερμανία (AfD) εξασφάλισε άνετα την είσοδό της στο τοπικό Κοινοβούλιο, συγκεντρώνοντας 11%, αλλά μένοντας μακριά από τα ποσοστά κοντά στο 15% που της έδιναν οι δημοσκοπήσεις.\nΔραματικές, πάντως, είναι οι απώλειες και για το Σοσιαλδημοκρατικό Κόμμα (SPD), το οποίο έχασε 9,4% από τις εκλογές του 2013, με την αρχηγό του, Αντρέα Νάλες να αποδίδει το χαμηλό ποσοστό στις επιδόσεις της ομοσπονδιακής κυβέρνησης και να ζητεί την ενδελεχή ανάλυση των αιτίων της αποτυχίας.\nΤα αποτελέσματα αυτά προοιωνίζονται ραγδαίες εξελίξεις τόσο σε επίπεδο κρατιδίων όσο και σε ομοσπονδιακό. Παράλληλα, σύμφωνα με δημοσκόπηση που διενήργησε την Κυριακή το ARD, το 68% των ψηφοφόρων της Βαυαρίας δηλώνει δυσαρεστημένο από την ομοσπονδιακή κυβέρνηση, ενώ το 69% θεωρεί ότι το κλίμα που επικρατεί στο Βερολίνο επηρεάζει και το εκλογικό αποτέλεσμα στο κρατίδιο.\nΣε ό,τι αφορά τα πρόσωπα, το 56% των ψηφοφόρων θεωρεί τον αρχηγό της CSU και ομοσπονδιακό υπουργό Εσωτερικών Χορστ Ζεεχόφερ ως βασικό υπεύθυνο για την πτώση των ποσοστών του κόμματος, ενώ μόλις το 24% επιρρίπτει την ευθύνη στην Άνγκελα Μέρκελ.\nΌπως πάντως δείχνουν τα στοιχεία του ARD, περίπου 200.000 ψηφοφόροι της CSU και του SPD ψήφισαν αυτή τη φορά τους “Πράσινους”, οι οποίοι προσέλκυσαν 140.000 νέους ψηφοφόρους.\nΑπό την άλλη πλευρά η AfD προσέλκυσε μεταξύ άλλων 200.000 ψηφοφόρους από την CSU και άλλους τόσους νέους ψηφοφόρους.\nΠροηγούμενο άρθροΈφτασε η ώρα της αλήθειας στα Σκόπια\nΕπόμενο άρθροΗ κυβέρνηση στέλνει σήμερα τα σενάρια προϋπολογισμού στην Κομισιόν


Για την ελεημοσύνη μάς μιλά σήμερα ο απόστολος Παύλος· εκείνος που σπέρνει με φειδώ, μάς λέει, θα έχει μικρή σοδειά και εκείνος που σπέρνει απλόχερα θα έχει άφθονο θερισμό. Ο καθένας ας δίνει ανάλογα με την προαίρεση της καρδιάς του, όχι από λύπηση ή από ανάγκη· γιατί ο Θεός αγαπά εκείνον που δίνει με ευχαρίστηση. Ο Θεός μάλιστα έχει τη δύναμη να σάς χορηγήσει πλουσιοπάροχα κάθε δωρεά, ώστε να έχετε πάντοτε σε όλα κάθε αυτάρκεια και να προσφέρετε περίσσια σε κάθε έργο αγαθό, όπως έχει γραφτεί, ότι “εσκόρπισε, έδωσε στους φτωχούς, και η δικαιοσύνη του μένει αιώνια“ (Ψαλμ. 111.9). Ο δε Θεός που χορηγεί τον σπόρο στον γεωργό και τον άρτο για τροφή μας, θα χορηγήσει και θα πληθύνει τον σπόρο σας και θα αυξήσει τους καρπούς της αγαθοεργίας σας, ώστε να πλουτίζουμε με τέλεια απλότητα, η οποία μάς καθιστά όλους ευγνώμονες προς τον Θεό.\nΤο κλειδί της ελεημοσύνης είναι, από όσα μάς λέει ο απόστολος Παύλος, η αγαθή προαίρεση, η δωρεά με χαρά και ευχαρίστηση. Έχουμε μάθει, ως χριστιανοί, ότι η ελεημοσύνη αποτελεί σημαντικό σταθμό της ζωής μας, γι αυτό δεν παραλείπουμε να μιλάμε γι' αυτή. Δεν παραλείπουμε επίσης να δίνουμε ελεημοσύνη, Χριστούγεννα και Πάσχα κυρίως, για να εκπληρώσουμε και τούτο το καθήκον μας απέναντι στο Ευαγγέλιο. Η ελεημοσύνη, όμως, δεν είναι υποχρέωση, αλλά προσμετράται ανάλογα με την διάθεση της καρδιάς του προσφέροντος. Γι αυτό ο Χριστός κατεδίκασε μεν τον φαρισαίο, που έδινε χρήματα στον ναό για να εισπράξει τον έπαινο των ανθρώπων, επαίνεσε δε τη χήρα, η οποία έδωσε από το υστέρημά της μόλις ένα δίλεπτο.\nΗ ζυγαριά του Θεού δεν είναι αριθμομηχανή, αλλά μετράει το μέτρο της αγάπης που υπάρχει στην καρδιά μας. Και η καρδιά μας, δυστυχώς, δεν πλημμυρίζει αγάπη. Μάθαμε να υπολογίζουμε τα υλικά αγαθά, να μετράμε τα χρήματα, να αποταμιεύουμε, να ξαγρυπνούμε λογαριάζοντας, να προγραμματίζουμε τις δαπάνες μας, τις διακοπές μας, τις ανέσεις μας, τη διασκέδασή μας. Χάσαμε το μέτρο, δεν μπορούμε να διακρίνουμε το απαραίτητο από την πολυτέλεια, επικεντρώσαμε την προσοχή μας στην ικανοποίηση των επιθυμιών μας, γίναμε αφιλάδελφοι, ψυχροί υπολογιστές, δύστροποι και ανικανοποίητοι, άνθρωποι δίχως χαρά αληθινή. Ατενίζουμε τους φτωχούς με οίκτο και, όταν δεν τους κατακρίνουμε για τη φτώχεια τους ή για έλλειψη «αξιοπρέπειας», τούς δίνουμε με κρυφή υπεροψία κάποια ψίχουλα, νομίζοντας πως πράξαμε το καθήκον μας, σαν «καλοί χριστιανοί», και πως ο Θεός μάς χρωστάει ανταπόδοση. Και επειδή η ελεημοσύνη μας αυτή δεν αποτελεί έκφραση γνήσιας αγάπης προς τον συνάνθρωπο, αδιακρίτως και με χαρά, γι αυτό κινδυνεύουμε να βρεθούμε στη θέση που περιγράφει ο απόστολος Παύλος στην πρώτη προς Κορινθίους επιστολή: «κι αν ακόμα μοιράσω στους φτωχούς όλα μου τα υπάρχοντά αλλά δεν έχω αγάπη, σε τίποτα δεν ωφελούμαι» (Α´ Κορ. 13.3).\nΜιλάμε για «κρίση», και εννοούμε την οικονομική δυστοκία της εποχής μας. Η πραγματική κρίση είναι άλλη, η οικονομική κατάσταση που επικρατεί αποτελεί το αποτέλεσμα αυτής της κρίσης. Η κρίση η πραγματική είναι ότι προ πολλού έχουμε πάψει να μοιραζόμαστε, να προσφέρουμε απλόχερα, με αγάπη, με χαρά. Η προσφορά μας στον πλησίον, στον αδελφό, στον ξένο, ήταν πάντοτε σφιχτόχερη, τσιγκούνικη· γι αυτό και τώρα σπέρνουμε ξηρασίες. Οι παλιότεροι από εμάς μπορεί να μην ήξεραν πολλά γράμματα, μπορεί να μη θεολογούσαν, μπορεί να μην είχαν αφθονία αγαθών, ήξεραν όμως να μοιράζονται, από το περίσσευμα της καρδιάς τους, ό,τι αγαθό είχαν ή εργασία ή οποιαδήποτε βοήθεια. Ζούσαν την ανταπόδοση του Θεού στην απλότητά τους, και την εξέφραζαν λέγοντας πως όταν δίνεις παίρνεις, στέλνει πίσω ο Θεός ό,τι χρειάζεσαι κι ακόμα παραπάνω. Έκαναν πράξη όχι μόνο το Ευαγγέλιο αλλά και τους λόγους των Πατέρων, κι ας μη τους είχαν διαβάσει ποτέ, όπως το απόφθεγμα του Αγίου Μαξίμου του Ομολογητού: «Ὁ τόν Θεόν ἀγαπῶν καί τόν πλησίον πάντως ἀγαπᾶ. Ὁ δέ τοιοῦτος χρήματα τηρεῖν οὐ δύναται, ἀλλ´ οἰκονομει θεοπρεπῶς, ἑκάστῳ τῶν δεομένων παρέχων» (Κεφάλαια περί ἀγάπης).\nΤην κρίση που οικτείρουμε μόνοι μας τη δημιουργήσαμε. Αποτελεί απότοκο του «χριστιανικού» πολιτισμού μας, που αντικατέστησε το πνεύμα του Χριστού, δηλαδή της αγάπης που γίνεται θυσία για τον αδελφό, με τον ανθρωποφάγο εγωκεντρισμό. Αντίδοτο της κρίσης δεν είναι άλλο από την απλοχεριά. Ας μη θρηνούμε που δεν έχουμε όσα αγαθά είχαμε στο παρελθόν, ας μη φοβηθούμε να μοιραστούμε με αγάπη τα λίγα που διαθέτουμε. Αν θέλουμε, μπορούμε να βρούμε τρόπους να ελεήσουμε τους συνανθρώπους μας, ο καθένας με ό,τι μέσο διαθέτει. Αν σπείρουμε αγάπη, θα θερίσουμε ευλογία. Αν έχουμε έστω και ελάχιστη πίστη, μπορούμε να μετακινήσουμε βουνά. Αρκεί να αναθερμάνουμε τις καρδιές μας και να τις γεμίσουμε με το πρωταρχικό αγαθό, την αγάπη προς τον Θεό και προς τον πλησίον. Αμήν.\nΠηγή: Αγιος Παντελεήμων Δραπετσώνας


Μπότες χιονιού: Γιατί κάθε άντρας πρέπει να έχει ένα ζευγάρι; - Mens Arena\nΜπότες χιονιού: Γιατί κάθε άντρας πρέπει να έχει ένα ζευγάρι;\nΚαθώς η θερμοκρασία αρχίζει να πέφτει, το μυαλό μας αρχίζει φυσικά να περιπλανιέται προς τα χοντρά πλεκτά, τα μάλλινα πανωφόρια και, φυσικά, τις μπότες. Αλλά όταν ο καιρός αλλάξει πραγματικά ή αν σχεδιάζετε μια χειμερινή πεζοπορία, πιθανότατα θα χρειαστείτε κάτι λίγο πιο εξειδικευμένο. Αυτό είναι σίγουρα οι μπότες χιονιού, οι οποίες θα σας φανούν πολύ χρήσιμες.\nΜιλάμε για υπέροχα σχέδια ειδικά σχεδιασμένα για να είστε ταυτόχρονα στιλάτοι και προστατευμένοι όταν και όπου συναντάτε χιόνι. Σκεφτείτε αδιάβροχες επενδύσεις Gore-Tex, σφραγισμένο επάνω μέρος από καουτσούκ και ανθεκτικές σόλες από επίσης αντιολισθητικό καουτσούκ. Μπότες χιονιού υπάρχουν για πολλά γούστα και πραγματικά μπορούν να κάνουν τη διαφορά. Είτε οργανώνετε μια αποστολή σε κάποιο χιονισμένο τοπίο είτε θέλετε να παραμείνετε όρθιοι, χωρίς να γλιστρήσετε πουθενά, όταν η πόλη παγώνει ξαφνικά, αυτές οι μπότες χιονιού σίγουρα θα σας βγάλουν ασπροπρόσωπους.\nΓνωστές για την εξαιρετική ποιότητα κατασκευής τους (και όπως οι μπότες που φορούσε ο Daniel Craig στο Spectre), το μοντέλο Danner’s Mountain Light συνδυάζει πολυτελή υλικά με λειτουργικό, κλασικό σχεδιασμό. Όσον αφορά τις μπότες χιονιού, αυτές μπορεί να είναι οι καλύτερες και πιο ευκολοφόρετες που κυκλοφορούν στην αγορά. Διαθέτουν επένδυση Gore-Tex για απόλυτη αδιαβροχοποίηση, σόλα Vibram που είναι ταυτόχρονα ανθεκτική και ελαφριά και ενιαίο δερμάτινο επάνω μέρος, το οποίο βοηθά στο να μην μπαίνει το νερό μέσα στο παπούτσι, ενώ παράλληλα προσφέρει ένα διακριτικό σχέδιο.\nΑρχικά ιδρύθηκαν από τα αδέρφια Dennis και Maico Signore, η Diemme είναι μια πολύ γνωστή ιταλική μάρκα υποδημάτων. Έχοντας κατασκευάσει παπούτσια στο παρελθόν για εταιρείες όπως η Nonnative, η Bottega Veneta και η Maison Margiela, η Diemme γνωρίζει ένα ή δύο πράγματα σχετικά με τη δημιουργία υποδημάτων υψηλής ποιότητας από τα καλύτερα υλικά του κόσμου.\nΓια τα εσωτερικά της σχέδια, η ιταλική μάρκα προτιμά τα στιβαρά στυλ εμπνευσμένα από τις κλασικές μπότες βουνού – τα είδη που προσφέρουν υποστήριξη, αλλά και την casual υπόδηση. Ιδανικές για περπάτημα σε ελαφρύ χιόνι, αλλά ωστόσο μπορούν να φορεθούν και στην πόλη.\nΑν και δεν θα συνιστούσαμε να τα φοράτε σε μια πολύ χιονισμένη πεζοπορία, το ζευγάρι του Grenson’s Brady είναι ιδανικό κατά τη διάρκεια μιας ελαφριάς χιονόπτωσης στην πόλη. Ιδανικά για συνδυασμό με τζιν, προσφέρουν την κλασική εμφάνιση των μποτών πεζοπορίας, ενώ επίσης προσφέρουν την άνεση και την εξαιρετική ποιότητα κατασκευής που αναμένεται από μια βρετανική μάρκα όπως η Grenson.\nΓνωστές σε όσους μισούν τα βρεγμένα πόδια, οι μπότες duck είναι γνωστές για την αδιάβροχη κατασκευή τους και τη στιβαρή τους κατασκευή. Οι αυθεντικές μπότες duck σχεδιασμένες από την LL. Ο ίδιος ο Bean, αυτά είναι χειροποίητα στο Maine της Νέας Αγγλίας με μοναδικό σκοπό να διατηρούν τα πόδια στεγνά. Ένα κλασικό, αν και ασυνήθιστο σχέδιο, το L.L. Η μπότα Bean συνδυάζει ένα αδιάβροχο κάτω τμήμα από καουτσούκ με το μαλακό αλλά ανθεκτικό δερμάτινο επάνω μέρος. Μια ελαφρώς πιο σκληροπυρηνική εκδοχή του στυλ, αυτό το ζευγάρι διαθέτει αδιάβροχη επένδυση Gore-Tex και μόνωση Thinsulate, καθιστώντας τα πιο ζεστά από ποτέ. Ιδανικά για να διασχίσετε χιονισμένες πλαγιές, θα τα λατρέψετε…\nΊσως οι πιο ζεστές μπότες σε αυτήν τη λίστα, το μάλλινο μοντέλο Caribou της Sorel είναι σχεδιασμένο για χρήση σε βαρύ χιόνι. Ως εκ τούτου, αυτό το σχήμα μπότας έχει λάβει μια ελαφριά αναθεώρηση, με πιο χοντρή, χειροποίητη σόλα από βουλκανισμένο καουτσούκ. Οι μπότες είναι επίσης πιο ψηλές από το συνηθισμένο, με τέσσερις μεγάλες οπές καθώς και μια μοναδική, αφαιρούμενη μάλλινη εσωτερική επένδυση για απόλυτη ζεστασιά. Αν θέλετε να αντιμετωπίσετε το πιο δύσκολο έδαφος και το βαθύτερο χιόνι, αυτές είναι οι μπότες για εσάς.\nΗ Solovair ξεκίνησε με το όνομα NPS και προμήθευε παπούτσια και μπότες για τον βρετανικό στρατό, πριν γίνει ο κατασκευαστής του Dr Martens. Ενώ η τελευταία χαλάρωσε τα πρότυπά της και άρχισε να παράγει σε φθηνότερα εργοστάσια εκτός του Ηνωμένου Βασιλείου, η Solovair παρέμεινε στη θέση της και σήμερα εξακολουθεί να κατασκευάζει κάθε ένα από τα παπούτσια της από το εργοστάσιό της στο Northampton. Αυτό το μοντέλο, το Urban Hiker, εμπνέεται από τις κλασικές μπότες πεζοπορίας, το είδος που θα φορούσαν σε χιονισμένες αποστολές τις δεκαετίες του ’50 και του ’60. Διαθέτει μια μαλακή σόλα ανάρτησης της μάρκας, που προσφέρει άφθονο κράτημα, ενώ το επάνω μέρος είναι κατασκευασμένο από ένα ενιαίο κομμάτι «λιπαρού» δέρματος, το οποίο έχει υποστεί επεξεργασία με λάδι για απαλό, αδιάβροχο φινίρισμα.\nfashion, men's shoes, μπότες χιονιού\nPrevious articleΤο απολύτως εμπνευσμένο «The Black And Gold Notorious Luxury» στην ακτή του Saint Tropez\nNext articleFuturistic Library: Μια πραγματικά εναλλακτική βιβλιοθήκη στο Λονδίνο\n0 replies on “Μπότες χιονιού: Γιατί κάθε άντρας πρέπει να έχει ένα ζευγάρι;”


Ο τόπος μου! - Μην «πυροβολείτε» την Ενημέρωση και την Ελεύθερη Έκφραση Γνώμης (Ν.Ε. ΠΑΣΟΚ Πιερίας)\nΜην «πυροβολείτε» την Ενημέρωση και την Ελεύθερη Έκφραση Γνώμης\nΜε ιδιαίτερη έκπληξη πληροφορηθήκαμε τη μήνυση που κατέθεσε κατά εφημερίδων του Νομού μας, ο Αντιδήμαρχος Κατερίνης και Αναπληρωτής Δημάρχου κ. Ζήνων Σατραζέμης.\nΑπ΄ ότι φαίνεται η σημερινή Διοίκηση του Δήμου Κατερίνης δεν δέχεται την κριτική που της ασκείτε, είτε αυτή προέρχεται από Δημοσιογράφους είτε από απλούς πολίτες. Με τη μήνυση αυτή κάθε σκεπτόμενος πολίτης θα μπορούσε να εικάσει πως θέλουν να περιορίσουν την ελευθερία του Τύπου και να ΤΡΟΜΟΚΡΑΤΗΣΟΥΝ Εκδότες και Δημοσιογράφους που απλά κάνουν το καθήκον τους. Μην «πυροβολείτε» την Ενημέρωση και την Ελεύθερη Έκφραση Γνώμης κύριε Σατραζέμη!\nΒασικός κανόνας της Δημοκρατίας είναι η απρόσκοπτη ενημέρωση της κοινής γνώμης. Η Ελευθερία του Τύπου και του δικαιώματος της κριτικής πρέπει να είναι προτεραιότητα όλων των πολιτών και πολύ περισσότερο των Αιρετών αυτού του τόπου.\nΜπορεί το δικαίωμα ελευθερίας του λόγου να είναι συνταγματικά κατοχυρωμένο στην χώρας μας, εντούτοις ο Τοπικός μας Τύπος βρέθηκε στο στόχαστρο του Δήμου Κατερίνης γιατί… τόλμησε να δημοσιεύσει άρθρο ενός πολίτη, ο οποίος τυγχάνει να είναι και μέλος της «Εθελοντικής Ομάδας Δράσης Πιερίας».\nΑυτό συνέβη γιατί μάλλον η σημερινή Διοίκηση του Δήμου Κατερίνης θέλει να πιστεύει ότι ο ρόλος του Τύπου είναι να παρουσιάζει ό,τι δεν χαλά την ησυχία της, δηλαδή να δημοσιεύει τυποποιημένες ειδήσεις που αποστέλλει το Γραφείο Τύπου, χωρίς σχόλια και κριτική.\nΣε καμία περίπτωση ως ΠΑΣΟΚ δεν συμφωνούμε με την πράξη αυτή του Αντιδημάρχου Ζήνων Σατραζέμη, ο οποίος άλλωστε αποτελεί ξένο σώμα για το κίνημά μας, μετά τη δημόσια στήριξη που παρείχε στον Δήμαρχο Κατερίνης Σάββα Χιονίδη όταν σε κομματική εκδήλωση της Ν.Δ. είπε το περιβόητο «ο χειρότερος δικός μας είναι καλύτερος από τον καλύτερο δικό τους». Τέτοιου είδους λογικές όπως αυτή που προαναφέραμε, αλλά ακόμη και του τύπου «όπου δεν πίπτει λόγος πίπτει ράβδος» που ως γνωστών πηγάζουν από ομογάλακτους της παρούσας διοίκησης, είναι σαφώς κατακριτέες από την κοινωνία.\nΕπειδή παρατηρούμε λοιπόν πως η δημοτική αρχή έχει χάσει την ψυχραιμία της και αυτό επειδή προφανώς αντιλαμβάνεται ότι η κοινωνία τους έχει γυρίσει ήδη την πλάτη, καλό θα ήταν τουλάχιστον να δείξουν, το λίγο διάστημα που τους απομένει στη διοίκηση του Δήμου, ό,τι σέβονται τους πολίτες και τους θεσμούς. Ας ζητήσουν συγνώμη για όλα αυτά που υποσχέθηκαν και δεν κάνανε και ας αφήσουν πρακτικές τρομοκρατίας, κατά μέρος.\nΓια τη Ν.Ε. ΠΑΣΟΚ Πιερίας